CONFUSED GIRL: Ψευτομαγκιές.\nΑργά το απόγευμα σε αστικό λεωφορείο. Χαζεύω έξω από το παράθυρο και κοιτάω αγχωμένη το ρολόι γιατί μάλλον πάλι θα αργήσω . Ξαφνικά ακούω κάτι χτυπήματα στην πόρτα του λεωφορείου και ανθρώπους απ' έξω να φωνάζουν τον οδηγό να ανοίξει. Είναι γύρω στους 5-6 γυναίκες και άντρες και χτυπάνε μανιωδώς την πόρτα του λεωφορείου και ο οδηγός κάνει ότι δεν τους βλέπει!!!\nΈχει κόκκινο φανάρι και βρίσκουν την ευκαιρία και πάνε μπροστά και του ζητάνε να ανοίξει. " Γιατί σήκωσε κανένας χέρι? Δεν σήκωσε " απαντάει αγριεμένος. " Εγώ σήκωσα , δεν το είδατε?" λέει μια κυρία γύρω στα 50 με αλβανική προφορά. " Κανείς δεν σήκωσε το χέρι , δεν ανοίγω τώρα , άντε φύγετε εμποδίζετε" φωνάζει ο οδηγός με τσαμπουκά .Αναρωτιέμαι μήπως ονειρεύομαι… Οι άνθρωποι απέξω , που περίμεναν τόση ώρα το λεωφορείο για να πάνε στις δουλειές τους ( φαίνεται ότι δουλεύουν για ένα μεροκάματο) συνεχίζουνε να τον παρακαλάνε . Οι επιβάτες του λεωφορείου φωνάζουν στον mr. ψευτομαγκιά να τους ανοίξει αφού ούτως η άλλως στη στάση είναι ακόμα δεν έχει απομακρυνθεί. " Θα πάρω την αστυνομία άμα δεν φύγετε ακούτε? Ναι, μια καταγγελία θέλω να κάνω για παρακώλυση συγκοινωνιών στην Καλλιθέα οδός..." Μένω άναυδη μαζί με τους υπόλοιπους . " Θα τους ανοίξεις να φύγουμε καμιά ώρα? Άντε έχουμε και δουλειές" φωνάζω και εγώ με το υπόλοιπο εξαγριωμένο επιβατικό κοινό που δεν μπορώ να καταλάβω αν μετά τους ταξιτζήδες θα αρχίσουν και οι οδηγοί να κάνουνε επιλογή επιβατών. Ένας επιβάτης τον πλησιάζει και τον απειλεί να ανοίξει γιατί όλοι είμαστε μάρτυρες εναντίων του άμα έρθει η αστυνομία. Ο μάγκας οδηγός ανοίγει την πόρτα και μπαίνουνε μέσα οι επιβάτες. " Αι στο διάλο κωλοφάρα.." λέει προς την μεριά της κυρίας από την Αλβανία. Ένας επιβάτης πάει και τον απειλεί να μαζευτεί γιατί αυτή δεν είναι συμπεριφορά. " Κανόνισε είμαι εισαγγελέας". Ο οδηγός μαζεύεται. Συνεχίζει να μουρμουράει μέσα από τα δόντια του και επιτέλους φεύγουμε.\nΚαι όμως αληθινό.\n*...Nantia...* Monday, 20 October 2008\nLabels: lol, θεωρίες Νάντιας, κοίτα τι έγινε, νευράκια πάλι\nΕυχομαι να τον εχουν πιασει 10 Αλβανοι και να του γαμησουν ο,τι εχει και δεν εχει. Συγχυστηκα μεσημεριατικα.\nΚι εγώ προχτές έζησα παρόμοια φάση.\nΣτο 906 μπαίνει μια γυναίκα με το κοριτσάκι της και όπως πήγε να χτυπήσει το εισιτήριο έπεσε πάνω της μια μαλακισμένη κωλοτσατσόγρια Ελληνίδα και ένας κωλόγερος που καθόταν δίπλα λέει στην κοπέλα "εεε πρόσεχε!! δε βλέπεις?? τι ειν' αυτά?? στην πατρίδα σου έτσι κάνεις???" Το καταλαβαίνεις????? Μιλάμε για τεράστιους μαλάκες!! Όχι μόνο η κωλόγρια έπεσε πάνω στην κοπέλα, αλλά ο κωλόγερος έσπευσε να υπερασπίσει την κωλόγρια!!\nΚαι όλα αυτά μπροστά στο κοριτσάκι της...\nΚαι η απάντηση που έδωσε η κοπέλα: "ποια πατρίδα μου μωρέ?? βέρα Πειραιώτισσα είμαι... Ακούς εκεί πατρίδα μου..." (και μετά ψιθύριζε, υποθέτω τους έριξε μερικές χριστοπαναγίες...\nΤους έριξα κι εγώ βέβαια... Αλλά θα τους έλεγα περισσότερα αν ήταν όντως μια κοπέλα ξένη, γιατί συνήθως οι μετανάστες δεν αντιδρούν. Και τότε πρέπει να επεμβαίνουμε εμείς... Αλλά η συγκεκριμένη τους την είπε μόνη της και πολύ το χάρηκα...\nyouth terror (c) said...\ngeia-confused girl to confused girl\n... se vrika tuxaia apo allous alla mou arese arxika to nickname k meta pos grafeis!\nΜα είναι κωλοφάρα. Δεν είχε άδικο. Το ξέρουνε και οι πέτρες...\nΤο θέμα τώρα είναι άλλο.\nΑν αυτοί οι κανίβαλοι το έκαναν αυτό ας πούμε στο Βερολίνο ή στη Χάγη (απίστευτη σκέψη έκανα! χοχοχο) τι θα γινόταν;\nΟ οδηγός ΚΟΠΑΝΟΙ ΟΛΟΙ κάνει μια εργασία. Με κανόνες που ΤΟΥ ΔΙΝΟΝΤΑΙ.\nΔεν γίνεται όποτε θυμάται ο κάθε αλβανοπακιστανοελληνας να ξανανοίγει τις πόρτες ΑΚΟΜΑ ΚΑΙ ΑΝ ΕΙΝΑΙ ΣΤΑΣΙΜΟΣ. Διότι υπάρχουν οι λεγόμενοι ΚΑΝΟΝΕΣ που τηρείτε όλοι οι προλετάριοι του κ^^^λου όποτε πηγαίνετε στο εξωτερικό ενώ εδώ επιμένετε να μας κρατάτε (ναι, εσείς μας κρατάτε, όχι ο οδηγός) 100 χρόνια πίσω.\nAlice in fucked-up land said...\nΝτάξει, για σκότωμα ο τύπος...\nΗ εποχή του τζάμπα\nΤέικ δε ντικ.


Άντι Πάντικομ: Χρειάζεστε μονάχα 10 λεπτά επίγνωσης | Video on TED.com\nTalks\tΆντι Πάντικομ: Χρειάζεστε μονάχα 10 λεπτά επίγνωσης\nΖούμε σε ένα εξαιρετικά πολυάσχολο κόσμο.\nΟ ρυθμός της ζωής είναι συχνά ξέφρενος, ο νους μας είναι πάντα απασχολημένος,\nκαι κάνουμε συνέχεια κάτι.\nΘα ήθελα για μια στιγμή να σκεφτείτε,\nπότε ήταν η τελευταία φορά που βρήκατε λίγο χρόνο να μη κάνετε τίποτα;\nΝα μείνετε για 10 μόνο λεπτά, ανενόχλητοι;\nΚαι όταν λέω τίποτα, το εννοώ!\nΟύτε email, ούτε SMS, ούτε ίντερνετ,\nχωρίς τηλεόραση, χωρίς κουβέντα, χωρίς φαγητό, χωρίς διάβασμα\nούτε καν να κάθεστε και ν' αναπολείτε το παρελθόν\nή να σχεδιάζετε για το μέλλον.\nΑπλά χωρίς να κάνετε τίποτα.\nΒλέπω πολλά κενά πρόσωπα. (Γέλια)\nΜάλλον πρέπει να πάτε πολύ πίσω!\nΜιλάμε για το νου μας.\nΤο μυαλό μας, η πολυτιμότερη πηγή μας.\nμέσω της οποίας βιώνουμε την κάθε στιγμή της ζωής μας,\nΤο νου, πάνω στον οποίο βασιζόμαστε για να είμαστε\nευτυχισμένοι, ικανοποιημένοι, συναισθηματικά σταθεροί ως άτομα,\nκαι ταυτόχρονα ευγενικοί, συμπονετικοί\nκαι διακριτικοί στις σχέσεις μας με τους άλλους.\nΣτον ίδιο νου βασιζόμαστε για να είμαστε\nεστιασμένοι, δημιουργικοί, αυθόρμητοι\nκαι να εκτελούμε όσο καλύτερα μπορούμε, ό,τι κάνουμε.\nΠαρολ' αυτά, δε βρίσκουμε χρόνο να τον φροντίσουμε.\nΑντίθετα, περνάμε περισσότερο χρόνο φροντίζοντας τα αμάξια μας,\nτα ρούχα μας και τα μαλλιά μας,\n-καλά, ίσως όχι τα μαλλιά μας αλλά καταλαβαίνετε τι εννοώ..\nΤο αποτέλεσμα, φυσικά, εἰναι το στρες.\nΤο μυαλό στριφογυρίζει σαν πλυντήριο,\nγύρω-γύρω, με πολλά δύσκολα, μπερδεμένα συναισθήματα\nκαι δε ξέρουμε πώς να τα αντιμετωπίσουμε.\nΚαι δυστυχώς, είμαστε τόσο αφηρημένοι που πλέον δεν\nείμαστε παρόντες στον κόσμο στον οποίο ζούμε.\nΧάνουμε τα σημαντικά για μας πράγματα.\nκαι όσο τρελό κι αν ακούγεται, το θεωρούμε ως δεδομένο πως\nκάπως έτσι είναι η ζωή, κι απλώς συνεχίζουμε.\nΑλλά δε θα έπρεπε να ᾽ναι έτσι.\nΉμουν περίπου 11 χρονών όταν πήγα\nγια πρώτη φορά σε μάθημα διαλογισμού.\nΚαι πιστέψτε με, ήταν ακριβώς όπως το φαντάζεστε,\nκάθισμα σταυροπόδι στο πάτωμα,\nλιβάνι, τσάι από βότανα, χορτοφάγοι, έτσι ακριβώς,\nαλλά πήγαινε η μαμά μου και μου κίνησε την περιέργεια, και πήγα μαζί της.\nΕπίσης είχα δει μερικές ταινίες Κουνγκ-φου, και από μέσα μου\nσκεφτόμουν πώς μπορεί να μάθω να πετάω!\nήμουν πολύ νέος τότε!\nΤότε νόμιζα, όπως άλλωστε πολλοί άλλοι,\nπώς ήταν απλά μια ασπιρίνη για το νου.\nΈχεις άγχος, κάνεις λίγο διαλογισμό.\nΠραγματικά δεν είχα σκεφτεί πως θα μπορούσε να έχει και προληπτικό σκοπό,\nμέχρι τα 20 μου, όταν συνέβησαν στη ζωή μου\nκάποια πράγματα πολύ διαδοχικά,\nπράγματα πολύ σοβαρά που φέρανε τα πάνω κάτω\nκαι ξαφνικά κατακλύστηκα από σκέψεις\nκαι δύσκολα συναισθήματα που δεν ήξερα πώς να αντιμετωπίσω.\nΌποτε έσπρωχνα μια σκέψη\nαμέσως πεταγόταν μια άλλη.\nΉταν πραγματικά πολύ αγχωτική εποχή.\nΌλοι μας αντιμετωπίζουμε το άγχος με διαφορετικούς τρόπους.\nΚάποιοι θα βυθιστούν στη δουλειά τους\nγια να τους αποσπάσει την προσοχή.\nΆλλοι θα απευθυνθούν στους φίλους και την οικογένειά τους, αναζητώντας υποστήριξη.\nΚάποιοι το ρίχνουν στο ποτό ή παίρνουν φάρμακα.\nΕγώ πάλι αποφάσισα να μονάσω.\nΈτσι παράτησα το πτυχίο μου, και ξεκίνησα για τα Ιμαλάια,\nΈγινα μοναχός, και άρχισα να μελετώ το διαλογισμό.\nΣυχνά με ρωτούν τι έμαθα από εκείνη την εποχή\nΚαλά, προφανώς τα πράγματα άλλαξαν.\nΤο να γίνεις άγαμος μοναχός\nαλλάζει αρκετά πράγματα.\nΑλλά έγινε και κάτι άλλο.\nΜου έμαθε - απέκτησα μεγαλύτερη εκτίμηση,\nκαι άρχισα να καταλαβαίνω την παρούσα στιγμή.\nΜε αυτό εννοώ το να μη χάνομαι στις σκέψεις,\nνα μην είμαι αφηρημένος,\nνα μη καταβάλλομαι από δύσκολα συναισθήματα,\nαλλά αντίθετα να μάθω πώς να ζω στο εδώ και τώρα,\nΠώς να έχω επίγνωση, πώς να είμαι παρόν.\nΝομίζω πως η παρούσα στιγμή είναι πολύ υποτιμημένη.\nΑκούγεται απλό, κι όμως περνάμε τόσο λίγο χρόνο\nστην παρούσα στιγμή που είναι κάθε άλλο παρά απλό.\nΜία πρόσφατη έρευνα στο Χάρβαρντ\nέδειξε πως κατά μέσο όρο ο νους μας είναι\nχαμένος στις σκέψεις περίπου 47% του χρόνου.\nΣαράντα επτά τοις εκατό.\nΤαυτόχρονα, αυτή η συνεχής περιπλάνηση του νου\nείναι επίσης άμεση αιτία της δυστυχίας.\nΔεν είμαστε εδώ για πολύ ούτως ή άλλως,\nαλλά το να περνάμε σχεδόν το μισό της ζωής μας χαμένοι στις σκέψεις\nκαι πιθανότατα πολύ δυστυχισμένοι\nπραγματικά φαίνεται κάπως τραγικό,\nειδικά όταν υπάρχει κάτι που μπορούμε να κάνουμε γι ' αυτό,\nόταν υπάρχει μια θετική, πρακτική, εφικτή,\nεπιστημονικά αποδεδειγμένη τεχνική\nπου επιτρέπει στο νου μας να είναι πιο υγιής,\nπιο προσεκτικός και λιγότερο αφηρημένος.\nΚαι το ωραίο είναι πως παρόλο που παίρνει\nμονάχα 10 λεπτά την ημέρα,\nεπηρεάζει όλη μας την ζωή.\nΑλλά πρέπει να μάθουμε πώς γίνεται.\nΧρειαζόμαστε μια άσκηση. Χρειαζόμαστε ένα τρόπο\nνα μάθουμε να έχουμε επίγνωση.\nΑυτό είναι ουσιαστικά ο διαλογισμός.\nΤο να εξοικειωθούμε με την παρούσα στιγμή.\nΑλλά πρέπει βέβαια να γνωρίζουμε πώς να τη προσεγγίσουμε\nέτσι ώστε να ωφεληθούμε κατάλληλα.\nΝα γιατί κρατάω αυτά, σε περίπτωση που αναρωτιέστε,\nεπειδή οι περισσότεροι άνθρωποι υποθέτουν πως\nδιαλογισμός σημαίνει διακοπή των σκέψεων,\nαπαλλαγή από συναισθήματα ή έλεγχος του νου\nαλλά στην πραγματικότητα δεν είναι έτσι.\nΣτην ουσία σημαίνει να κάνεις ένα βήμα πίσω,\nκαι να παρατηρήσεις τη σκέψη προσεκτικά, να τη δεις που\nέρχεται και φεύγει, το ίδιο και με τα συναισθήματα\nχωρίς κριτική, αλλά με το νου ήρεμο και εστιασμένο.\nΓια παράδειγμα, εάν τώρα εστιάσω όλη μου την προσοχή\nστις μπάλες, δε θα μπορέσω ταυτόχρονα να χαλαρώσω\nκαι να συνεχίσω να σας μιλάω.\nΕξίσου, εάν χαλαρώσω πάρα πολύ μιλώντας σας,\nδε θα καταφέρω να εστιάσω στις μπάλες, θα μου πέσουν.\nΣτη ζωή, και στο διαλογισμό, υπάρχουν στιγμές\nόπου εστιαζόμαστε πάρα πολύ έντονα\nκαι η ζωή μοιάζει κάπως έτσι\nEἰναι πολύ άβολο να ζεις\nμε τόση ένταση και στρες\nΆλλες φορές, χαλαρώνουμε υπερβολικά πολύ\nκαι γινόμαστε κάπως έτσι\nΣτο διαλογισμό (ροχαλητό)\nθα μας πάρει ο ύπνος.\nΨάχνουμε λοιπόν την ισορροπία, την εστιασμένη χαλάρωση\nοπού επιτρέπουμε στις σκέψεις να έρχονται και να φεύγουν\nχωρίς να τα βάζουμε μαζί τους.\nΣυνήθως όταν μαθαίνουμε να κάνουμε διαλογισμό\nοι σκέψεις αποσπούν τη προσοχή μας.\nΑς πούμε πως αυτή είναι μια αγχωτική σκέψη.\nΑρχικά όλα πάνε καλά, και μετά να μια αγχωτική σκέψη!\nκαι λες 'Ωχ, δε κατάλαβα πως με ανησυχούσε αυτό!'\n''Ὠχ, είμαι αγχωμένος. Είμαι πολύ αγχωμένος\nΠω πω, έχω τόσο πολύ άγχος! '\nΚαι προτού τo καταλάβουμε,\nανησυχούμε επειδή αγχωνόμαστε!\nΕίναι απίστευτο και μας συμβαίνει\nσυνέχεια και καθημερινά.\nΣκεφτείτε την τελευταία φορά που κουνιόταν\nένα δόντι σας.\nΞέρετε ότι κουνιέται και ότι πονάει.\nΑλλά τι κάνετε κάθε 20, 30 δευτερόλεπτα;\n'Αx, πονάει'. Και ενισχύουμε τον πόνο, σωστά;\nΚαι συνεχίζουμε να λέμε στον εαυτό μας\nκαι συνεχίζουμε το ίδιο. Και αν αρχίσουμε να παρατηρούμε\nτι κάνει ο νους με αυτό τον τρόπο, θα αρχίσουμε να απελευθερωνόμαστε\nαπό τα σενάρια και τις πλοκές του.\nΑλλά όταν αρχίσετε να παρατηρείτε τι κάνει ο νους με αυτό τον τρόπο\nμπορεί να δείτε διαφόρων ειδών σχέδια.\nΊσως βρείτε πως ο νους είναι συνεχώς\nΜην εκπλαγείτε εάν αισθανθείτε ταραχή στο σώμα σας\nόταν καθίσετε και δεν κάνετε τίποτε και ο νους αισθάνεται έτσι.\nΊσως βρείτε πως οι σκέψεις σας είναι ανιαρές\nκαι βαρετές, σχεδόν μηχανικές,\nλες κι απλώς\nσηκώνεστε, πάτε στη δουλειά, τρώτε, κοιμάστε, σηκώνεστε, δουλειά.\nΉ μπορεί να έχετε μια πολύ ενοχλητική σκέψη\nπου συνεχώς στριφογυρίζει στο μυαλό σας.\nὈ,τι και να ᾽ναι, με το διαλογισμό έχετε\nτη δυνατότητα να κάνετε ένα βήμα πίσω\nκαι να δείτε τα πράγματα από άλλη οπτική γωνία\nγια να δείτε ότι δεν είναι πάντα όπως φαίνονται.\nΔεν μπορούμε να αλλάξουμε κάθε τι μικρό\nπου μας συμβαίνει στη ζωή\nαλλά μπορούμε να αλλάξουμε τον τρόπο που το βιώνουμε.\nΝα ποια είναι η δυνατότητα του διαλογισμού.\nΔεν χρειάζεται να κάψετε θυμίαμα,\nούτε να κάτσετε στο πάτωμα.\nΧρειάζεστε μονάχα 10 λεπτά την ημέρα\nνα αποτραβηχτείτε, να εξοικειωθείτε με την παρούσα στιγμή\nγια να μπορέσετε να νιώσετε τη σημαντική αίσθηση\nτης ηρεμίας και διαύγειας στη ζωή σας.\nΣας ευχαριστώ πολύ. (Χειροκροτήματα)\nΠὀτε ήταν η τελευταία φορά που δεν κάνατε απολύτως τίποτα για 10 ολόκληρα λεπτά; Ούτε να γράφετε, ούτε να μιλάτε, ούτε καν να σκέφτεστε; Ο Άντι Πάντικομ περιγράφει αυτήν ακριβώς τη μεταμορφωτική δύναμη: Να αναζωογονείς το νου σου για 10 λεπτά τη μέρα με το να έχεις επίγνωση και να βιώνεις τη παρούσα στιγμή.\n(Δε χρειάζεται λιβάνι ή περίεργες στάσεις).\tMindfulness expert Andy Puddicombe wants to make meditation accessible to everybody: for a happier, healthier you. Full bio »\tTranslated into Greek by Miltos Bikakis\tReviewed by Vasiliki Fragkoulidou\nAre you there, God?\tCurated by TED\tFor as many people as there are on Earth, there are as many answers to the question: Are you there, God? These talks offer personal perspectives...\t5\nViews 681,855 | Comments 202\nMatthieu Ricard: The habits of happiness\t20:54 Posted: Nov 2007\nViews 2,304,948 | Comments 344\nChip Conley: Measuring what makes life worthwhile\t17:39 Posted: Jun 2010\nViews 1,311,110 | Comments 340


Into the Valley of Sand: Τα 10+1 πιο εθιστικά κομμάτια των 1000MODS | Rockhard - Greece\nΑν ακόμα μετράτε ένα-ένα τα φραγκοδίφραγκα και ψάχνετε φτηνά αεροπορικά εισιτήρια προκειμένου να πραγματοποιήσετε μια βόλτα μέχρι την μακρινή Καλιφόρνια για ένα ιερό προσκύνημα στην διάσημη πινακίδα “Welcome to Sky Valley” που κοσμεί τον δρόμο που οδηγεί στο Riverside County ή έστω για να πετύχετε τον John Garcia σε κάποιο από τα μπαράκια της περιοχής, σας έχουμε είδηση. Η νέα πρωτεύουσα του stoner rock έχει μεταφερθεί εδώ και κάμποσο καιρό στο Χιλιομόδι της Κορινθίας. Από τότε δηλαδή που οι 1000MODS ξεκίνησαν την ξέφρενη πορεία τους με το υπέρλαμπρο “Super Van Vacation” να βάζει φωτιά στα ηχεία των απανταχού ηδονιστών του ήχου της ερήμου. Μια πορεία σταθερά ανοδική που έπειτα από δυο εξίσου πειστικά άλμπουμ σαν το “Vultures” και το πιο πρόσφατο “Repeated Exposure to…” όσο και συνεχείς περιοδείες στην Ευρώπη και εσχάτως στην Αμερική, τους έχει αναδείξει δικαίως ως μια από τις σημαντικότερες και ποιοτικότερες μπάντες της γενιάς τους. Με αφορμή λοιπόν την επικείμενη τους εμφάνιση στον ιστορικό χώρο του Θεάτρου Βράχων, στύψαμε το μυαλό μας και συγκεντρώσαμε τα 10+1 άσματα που εκτός από το δισκογραφικό τους βάρος προκαλούν εγγυημένα πάταγο κάθε φορά που παίζονται ζωντανά. Για τα μισά τουλάχιστον βάζουμε το χέρι μας στη φωτιά ότι θα συμφωνήσετε, για τα υπόλοιπα είμαστε από τώρα σίγουροι πως μόνο γκρίνια θα εισπράξουμε.\n10. “Boor” (“Blank Reality” EP, 2007)\nΜπορεί να μην χωράει πλέον στο συναυλιακό setlist τους ελέω της διαρκώς αυξανόμενης δισκογραφικής τους παρουσίας, ωστόσο δεν παύει να αποτελεί ένα ξεκάθαρο δείγμα πως ήδη από το ξεκίνημα τους διέθεταν το χάρισμα της δημιουργίας κολληματικών κομματιών. Ξεκινάει και καταλήγει με ξερούς, δυναμικούς heavy rock ρυθμούς αλλά όλο το νόημα του κρύβεται στο stoner/doom κόψιμο στη μέση που σε κάνει να βγάζεις μοσχομυριστούς καπνούς από τα αυτιά. Όσοι πρόλαβαν να το δουν να παίζεται ζωντανά πριν τον θριαμβευτικό ερχομό του “Super Van Vacation” ξέρουν πολύ καλά ότι μιλάμε για ένα ακατέργαστο διαμάντι.\n9. “A.W.” (“Repeated Exposure to…”, 2016)\nΟΚ, παραδεχόμαστε ευθέως πως θα μπορούσε άνετα να βρίσκεται στην θέση του είτε το “7 Flies” είτε το “Claws” αλλά το συγκεκριμένο κέρδισε το χρίσμα κυριολεκτικά στο νήμα. Προικισμένο με περίσσια αποθέματα ατόφιας και ακατέργαστης rock ‘n’ roll ενέργειας, ξεσηκώνει, ιδρώνει και αφυδατώνει κάθε φορά που χοροπηδάει πάνω από το ρεφρενάκι του “I know (you're) I'm livin' in a bottle”, μέχρι να αναλάβει τα ηνία ένα άκρως μερακλήδικο, ξερό stoner-ικό riff με σφραγίδα προελεύσεως το Palm Desert που θα έκανε περήφανο μέχρι και τον Dave Wyndorf.\n8. “Low” (“Vultures”, 2014)\nΜέσα σε μόλις τέσσερα λεπτά και κάτι, ετούτο το κομμάτι μας σερβίρει απλόχερα όλα όσα χαρακτηρίζουν το τετραμελές συγκρότημα. Απλά, λιτά και χιλιομοδίτικα. Εθιστική και εξόχως σεξουλιάρικη εισαγωγή με γιγάντιες μπασογραμμές και την φωνή του Δάνη να φλερτάρει σχεδόν με τον στίχο “By the look on your face I can feel the fire”, στιβαρό drumming και κιθάρες που σε κρατούν στην τσίτα μέχρι το τέλος. Δικαίως αποτελεί αναπόσπαστο κομμάτι της κάθε συναυλία τους.\n7. “She” (“Vultures”, 2014)\nΠοιος είπε ότι μόνο οι ορδές των μπουζουκόβιων ξέρουν να γράφουν καψουροτράγουδα; Αν και μοιάζει να ξεκλέβει αρκετή από την blues αστερόσκονη των GRAVEYARD, το συγκεκριμένο περιβάλλεται από μια σαγηνευτική μουντίλα δίχως όμως να γίνεται υπερβολικά ψυχοπονιάρικο. Σβήνει με ένα αργό solo που θα σε κάνει να νιώσεις πως είσαι έτοιμος να καβαλήσεις την μηχανή σου και να χαθείς στους μοναχικούς δρόμους που οδηγούν στο αβυσσαλέο Πουθενά. Καλού κακού βέβαια φρόντισε να μην ξεμείνεις γρήγορα από τσιγάρα και αλκοόλες.\n6. “Groundhog day” (“Repeated Exposure to…”, 2016)\nΉ αλλιώς πως μπορείς να χωρέσεις όλες τις φανμποϊκές εμμονές σου για τους υπερήρωες της σκηνής του Seattle και συγχρόνως να βγάλεις τα γνωστά χιλιομοδίτικα σου γούστα δίχως να σε πάρει κανείς πρέφα. Άσος από το μανίκι αποδεικνύεται σαφώς εκείνο το διαβολεμένο, μεθυστικό riff που από το 3.57 και μετά σε βαράει πιο κατακούτελα και από τρεις απανωτές μπουκάλες Jack Daniels. Και το καλύτερο; Στις συναυλίες ακούγεται ακόμα πιο βαρύ και fuzz-αριστό.\n5. “Reverb of the New World” (“Vultures”, 2014)\nΛίγο από HAWKWIND, ακόμα λιγότερο από PINK FLOYD, αλλά συγχρόνως πολλή από την ψυχεδελική μαεστρία των 1000MODS. Το μπάσο κουβαλάει στις πλάτες του το κομμάτι αλλά εκείνο που σε στέλνει αδιάβαστο είναι το σχεδόν ατελείωτο space βιμπράτο που κορυφώνεται με ένα rock ‘n’ roll ξέσπασμα. Αν ψάχνεις μανιωδώς κάτι που να έχει φαρδιά πλατιά την στάμπα «τριπάρισμα άνευ προηγουμένου» και «εγγυημένη απόλαυση», τότε δεν υπάρχει πιο προφανής επιλογή.\n4. “Road to Burn” (“Super Van Vacation”, 2011)\nΤι να τους κάνεις τους μπάφους και τις ντόπες όταν διαπερνάει τον εγκέφαλο σου ένας τέτοιος κομμάταρος; Ναι, ακόμα και αν αφήσουμε έξω τα υστερικά, απαξιωτικά σχόλια των luben μουσικοσημειολόγων αυτής της ταλαίπωρης χώρας, ουδείς πρόκειται να αμφισβητήσει ότι οι επιρροές από τους KYUSS και COLOUR HAZE είναι κάτι παραπάνω από ευδιάκριτες. Παρόλα αυτά, το οργωματικό μπάσο, οι (ν)τουμ(π)ανιασμένες κιθάρες και η γεμάτη παραγωγή του τιτάνιου Billy Anderson δίνουν διαστάσεις θριάμβου σε ένα υπερμερακλίδικο άσμα, που εκτός από στανταράκι των live εμφανίσεων του συγκροτήματος συγκαταλέγεται με άνεση στα highlights της καριέρας τους. Θεριεύει ακόμα περισσότερο όταν η βελόνα κολλάει στη διαπασών.\n3. “Into the Spell” (“Repeated Exposure to…”, 2016)\nΕδώ μιλάμε για μεγάλο κόλλημα. Και μάλιστα τόσο άσχημο και σκληροκαριόλικο όσο το στιχάκι του “I’m high and I’m free from your spell”, το οποίο κωλοτρίβεται συνεχώς πάνω σε ένα υπέρβαρο riff που γκρεμίζει τοίχους και ξεαλητεύει με ευκολία το μισό cast του “Sons of Anarchy”. Το πραγματικό party όμως αρχίζει από την μέση και μετά, όταν και το groove σου κλείνει εισιτήριο για τον Πλανήτη Άρη δίχως επιστροφή. Ειλικρινά κανείς δεν θα μπορούσε να φαντασιωθεί ιδανικότερο κλείσιμο για ένα άλμπουμ που σηματοδοτεί την μετάβαση των 1000MODS στο υψηλότερο επίπεδο του είδους.\n2. “Vidage” (“Super Van Vacation”, 2011)\nΑπό την Ελβετία μέχρι το Μεξικό και από το Σικάγο μέχρι τα σανίδια του Piraeus Academy είναι ομολογουμένως το άσμα που ξεσηκώνει κατευθείαν το μεγαλύτερο συναυλιακό τζέρτζελο. Πρόκειται για έναν ύμνο σεξοψυχεδελίασης που συνοδεύει άνετα κάθε νυχτερινό roadtrip και προπάντων ξεκουμπώνει τα πιο στενά σουτιέν, καψαλιάζει εντελώς τα ήδη μισοψημένα εγκεφαλικά κύτταρα και σε τσιτώνει τόσο άσχημα που θες να ουρλιάξεις πάνω από κάθε ηλιοκαμένη νότα, κάθε ερεθιστική μπασογραμμή και κάθε χτύπημα των drums. Αν πάνω στο ανέβασμα του δεις κάκτους, ερήμους και γύπες να αλωνίζουν πάνω από το κεφάλι σου, ξέρεις ότι βρίσκεσαι στο σωστό μέρος.\n1. “Super Van Vacation” (“Super Van Vacation”, 2011)\nΣεισμός, χαμός, καταποντισμός. Όσο ιερόσυλο και αν φανεί στους περισσότερους, αυτό είναι το “Gardenia” των 1000MODS. Όχι τόσο από πλευράς διακύμανσης όσο κυρίως από πλευράς δυναμικής και σημασίας για το μουσικό οικοδόμημα του χιλιομοδίτικου κουαρτέτου. Υπνωτικό drumming και αφηνιασμένο fuzz που δεν σε αφήνει ούτε λεπτό να πάρεις ανάσα, αποτελούν συνεκτικά κομμάτια ενός πάζλ που ισοδυναμεί με ένα σαρωτικό, πλήρως υπερβατικό ψυχεδελικό όργιο που θα ζήλευαν μέχρι και οι φτασμένες μπάντες του εξωτερικού. Στέλνεις για απόσυρση την σακαράκα που οδηγείς τόσα χρόνια, γλιτώνεις ΚΤΕΟ και τέλη κυκλοφορίας και ανεβαίνεις στο βανάκι που έχει ως μοναδικό προορισμό το απόλυτο εγκεφαλικό χάσιμο.\nBonus για γουστόζικες καταστάσεις:\n“Desert side of your mind” (“Blank Reality” EP, 2007)\nΑν ετοιμάζεσαι να ξαμοληθείς εις τα εξοχάς για να μαζέψεις… τρίφυλλα, μανιτάρια και ό,τι άλλο παράγει καπνό υψηλής προστιθέμενης αξίας ή τέλος πάντων έχεις κλείσει ραντεβού με τον Brant Bjork για τεκίλες και δεν μπορείς να το αναβάλλεις, φρόντισε να πάρεις οπωσδήποτε μαζί σου το συγκεκριμένο άσμα. Ακατέργαστο, αργόσυρτο και εν τέλει συνώνυμο του hangover, δημιουργεί μια παραζάλη που δεν φεύγει ούτε με δέκα ασπιρίνες. Έχει και αυτό το φευγάτο solo που κάνει το κάψιμο ακόμα πιο ελεεινό μπουκώνοντας τα αυτιά σου με τόνους διαστημικής τέφρας. Έπος και πάλι έπος.\nΤην Παρασκευή 21/9, λοιπόν, οι 1000MODS θα προσθέσουν ένα ακόμη σπουδαίο επίτευγμα στην μέχρι τώρα πορεία τους, πραγματοποιώντας την πρώτη τους μεγάλη και ανοικτή headlining συναυλία στο Θέατρο Βράχων. Πρόκειται αναμφίβολα για μια σπουδαία κίνηση που έρχεται ως επιβράβευση των πολύχρονων κόπων τους και συγχρόνως καταδεικνύει πως έχουν ξεφύγει για τα καλά από τα στενά ελληνικά heavy rock δεδομένα. Φορέστε την καλύτερη σας διάθεση και τα καρό πουκάμισα σας και τα υπόλοιπα αφήστε τα πάνω τους.\n19 Ιουνίου, 2017 - 15:00 Πάνος Δρόλιας


Τρέλα με τα φαγητά και τα γλυκά! – ΜΑΜΑ ΚΟΙΤΑ\nΤρέλα με τα φαγητά και τα γλυκά!\nΣτις κόρες μου αρέσει πολύ να μαγειρεύουν, να κάνουν ότι μαγειρεύουν, ότι φτιάχνουν γλυκά και ότι προετοιμάζουν πάρτυ!\nΠαίρνουν τις πλαστελίνες και τον πυλό και φτιάχνουν λοιπόν γλυκά, κέικ, μακαρόνια και ό,τι άλλο και μας τα προσφέρουν. Νομίζω όλα τα παιδιά το κάνουν αυτό! Φτιάχνουν για όλους! Παππούδες, γιαγιάδες, θείες, νονές… και όποιον καλεσμένο έχουμε σπίτι…\nΚάποιοι μας έκαναν την τιμή και τα καδράρισαν! Μπισκότα από χαρτί, κέικ από πλαστελίνη και ένα ολόκληρο τραπέζι στρωμένο με αληθινή πετσετούλα για τον τοίχο λοιπόν!\nPosted in: Θέλω να μείνω σπίτι | Tagged: σπίτι με παιδιά, φαγητά από πλαστελίνη, χειροτεχνίες με παιδιά, γλυκά με χαρτί καιπλαστελίνη, δημιουργική απασχόληση στο σπίτι με παιδιά\nΠρογράμματα για αρχιτεκτονική και κεραμική στην Αθήνα\nΜια βόλτα στην Ωνάσειο Βιβλιοθήκη με παιδιά


Τα νέα μέτρα που συζητά η κυβέρνηση - Μάσκες παντού, κυλιόμενο ωράριο και «στο βάθος» η τρίτη δόση - zacharonews.gr\nΤα νέα μέτρα που συζητά η κυβέρνηση – Μάσκες παντού, κυλιόμενο ωράριο και «στο βάθος» η τρίτη δόση\nΝέα μέτρα για να περιορίσει το πανδημικό κύμα φαίνεται πως αναζητά η κυβέρνηση, με στελέχη εντός και εκτός Μαξίμου να αφήνουν ανοικτά τα σενάρια για πιο αυστηρούς περιορισμούς.\nΗ πλειονότητα των μέτρων που έχουν ληφθεί ως τώρα, αφορά στους ανεμβολίαστους που αποτελούν και την συντριπτική πλειοψηφία σε ΜΕΘ και απλές κλίνες Covid. Αν η ανταπόκριση των ιδιωτών γιατρών για την ενίσχυση του ΕΣΥ κριθεί ανεπαρκής σήμερα, η επίταξη των υπηρεσιών τους είναι δεδομένη.\nΜεταξύ των ρυθμίσεων που εξετάζονται είναι οι ανεμβολίαστοι να μπαίνουν στα σούπερ μάρκετ μόνο με την επίδειξη αρνητικού rapid test, ενώ χθες ο γενικός γραμματέας Συντονισμού του Κυβερνητικού Έργου, Θανάσης Κοντογεώργης επιβεβαίωσε ότι εξετάζεται και η υποχρεωτικότητα της τρίτης δόσης εμβολίου για πολίτες άνω των 65 ετών, «κυρίως για την πρόσβαση που αφορά σε κλειστούς χώρους, για την δική τους προστασία», όπως είπε.\nΗ επιτροπή των επιδημιολόγων θα συνεδριάσει την Τετάρτη και δεν αποκλείεται να συστήσει εκ νέου την χρήση μάσκας παντού, και σε ανοιχτούς χώρους, για όλους τους πολίτες. Προς το παρόν η μάσκα είναι υποχρεωτική σε ανοικτούς χώρους όταν υπάρχει συνωστισμός.\nΕιδικά για τα Μέσα Μαζικής Μεταφοράς υπάρχουν σκέψεις να γίνεται χρήση διπλής μάσκας, λόγω της πυκνότητας των επιβατών, και το θέμα θα συζητηθεί αυτή την εβδομάδα, όπως είπε ο κ. Κοντογεώργης.\nΑν και η τηλεργασία προς το παρόν παραμένει μια θεωρητική επιλογή, το πιθανότερο είναι να δοκιμαστεί πρώτα το κυλιόμενο ωράριο προσέλευσης των δημοσίων υπαλλήλων στις υπηρεσίες τους. Με αυτόν τον τρόπο άλλωστε αναμένεται να αποσυμφορηθούν, κάπως, και τα μέσα μαζικής μεταφοράς τις ώρες αιχμής.\nPrevious Πρόσκληση για συμμετοχή στο πρόγραμμα ενισχύσεων νέων γεωργών\nNext Απεργία στην εστίαση: Κλειστά την Τρίτη 16 Νοεμβρίου εστιατόρια, καφέ και μπαρ


Βουλιάζει και η Ιταλία από την ανεργία των νέων\nAννα Την / Το 16.09.13 19:47\nΣύμφωνα με στοιχεία του Ιταλικού Εθνικού Ινστιτούτου Στατιστικής, το δεύτερο τρίμηνο του 2010 εργάζονταν 6,3 εκατομμύρια νέοι μέχρι 34 ετών. Το δεύτερο τρίμηνο της φετινής χρονιάς ο αριθμός τους μειώθηκε κατά ένα εκατομμύριο, στα 5,3 εκατομμύρια.\nΗ πτώση αυτή είναι ιδιαίτερα εμφανής στους νέους 25-34 ετών. Το 2010, οι εργαζόμενοι της συγκεκριμένης ηλικίας ήταν 5.087.000. Τον περασμένο Ιούνιο είχαν μειωθεί στις 4.329.000, με απώλεια 750.000 θέσεων εργασίας.\nΤο ποσοστό απασχολούμενων ατόμων, στο ηλικιακό φάσμα από 25-34 ετών το δεύτερο τρίμηνο του 2013 ήταν, συνολικά, 60,2%. Το 2010 είχε διαμορφωθεί στο 65,2% και το 2007 άγγιζε το 70%.\nΗ κατάσταση είναι ιδιαίτερα κρίσιμη στην Κάτω Ιταλία, όπου εργάζεται μόλις το 51,% των ανδρών και το 33,3% των γυναικών, ηλικίας 25-34 χρόνων.\nΓια να αποφευχθεί περαιτέρω έκρηξη της ανεργίας των νέων, εκπρόσωποι της κεντροδεξιάς και της κεντροαριστεράς δεσμεύθηκαν να καταβάλουν κάθε δυνατή προσπάθεια για να αποφευχθεί, από τον ερχόμενο Οκτώβριο, η προγραμματισμένη αύξηση του ΦΠΑ από το 21% στο 22%.


Thiakos.blogspot.com: Η αναλγησία μέχρι απανθρωπιά των Γερμανών\nΗ αναλγησία μέχρι απανθρωπιά των Γερμανών\nΠόντου 26, 16563 ΚΗΦΙΣΙΑ\nΤηλ.: 210 6255563/6944 618180\nΚηφισιά, 20 Σεπτεμβρίου 2011\nκ.Ang. Merkel – Καγγελάριος Γερμανίας\nκ.κ. Υπουργούς Κυβέρνησης Γερμανίας\nΑντιπολιτευτικά κόμματα Γερμανίας\nΌλους τους γερμανούς πολίτες\n2.- Έλληνες Ευροβουλευτές – Βουλευτές\nΑξιότιμη κ.Καγκελάριε, κ.Μέρκελ,\nκ.κ. Λοιποί Γερμανοί Υπουργοί/Βουλευτές και Γερμανοί πολίτες,\nΑντιδρούν λέει ο γερμανικός λαός, ότι διαθέτει τα λεφτά του για τη σωτηρία της Ελλάδος, ή κάπως έτσι. Φαίνεται ότι για τους Γερμανούς το χρήμα έχει μεγαλύτερη αξία από την ανθρώπινη ζωή. Αυτό ακριβώς έχει αποδειχτεί με τους δύο παγκόσμιους πολέμους που αιματοκύλησαν την Ευρώπη και τις δύο φορές.\nΌταν λοιπόν οι Γερμανοί εξολόθρεψαν χιλιάδες Έλληνες, ψυχρά, και άκαρδα, χωρίς συναίσθημα ή και ακόμη χωρίς ουσιαστικό λόγο, έχουν δικαίωμα οι Γερμανοί αυτοί να διαμαρτύρονται για μερικά δις ευρώ που δανείζουν στην Ελλάδα και δη με τόκο αυξημένο που τελικά θα κερδίσουν κιόλας; Δεν σκέπτονται όλα τα εγκλήματα που έκαναν στους Έλληνες; Ακόμη είναι εν ζωή Γερμανοί που εκτέλεσαν Έλληνες και Έλληνες που συγγενείς τους δολοφονήθηκαν από τους Γερμανούς. Δεν σημαίνει τίποτε για τους Γερμανούς; Το να δείχνουν την αναλγησία τους οι Γερμανοί κατά την διάρκεια του πολέμου, υπάρχει ενδεχομένως κάποιο ίχνος, μικρό μόνο ίχνος, αιτιολογίας Το να δείχνουν την αναλγησία τους όμως εν καιρώ ειρήνης, είναι αδιανόητο, είναι ανοίκειο και τελείως απαράδεκτο! Όταν μάλιστα η Γερμανία πλούτησε με την πώληση προϊόντων τους σε εμάς και σε άλλους της δήθεν Ενωμένης Ευρώπης, που καθιέρωσαν μόνο, και μόνο για να διευρύνουν μια αφορολόγητη αγορά και να καταχρεώσουν έτσι μικρές χώρες σαν την Ελλάδα. Ακόμη πουλώντας μας και πολεμικό εξοπλισμό για να προστατεύσουμε τα κοινά, υποτίθεται, σύνορα της Ενωμένης Ευρώπης, και όχι πάντοτε χωρίς ελαττώματα όπως το υποβρύχιο που γέρνει και το οποίο ακριβοπληρώσαμε και που ακόμη περιμένουμε τα πληρωμένα υπόλοιπα υποβρύχια.\nΕίδαμε κανέναν Γερμανό να διαμαρτυρηθεί για το επαίσχυντο δημοσίευμα του Focus με την Αφροδίτη να μας δείχνει το δάκτυλο, που κάποιος ίσως έπρεπε να τους πει να το βάλουν στο δικό τους, αλλά και μια Αφροδίτη που δεν διανοήθηκαν ότι θα είχε ποτέ φιλοτεχνηθεί στη Γερμανία, αλλά και πρόσφατα το ίδιο αυτό ανιστόρητο όσο και αχαρακτήριστο περιοδικό Focus, έδειχνε την Ακρόπολη μισοβυθισμένη, ποια; Την Ακρόπολη. Τον ιερό βράχο που θαυμάζεται παγκοσμίως και δια των αιώνων για τα σπουδαία έργα, τα οποία εκπροσωπούν τον αρχαίο ελληνικό πολιτισμό που τον μεταλαμπάδευσε ακόμη και στη Γερμανία. Αλήθεια πόσο περισσό θράσος αναμεμειγμένο με ιστορική και πολιτισμική άγνοια χρειαζόταν για να θίξει κάποιος την Ακρόπολη και τον Παρθενώνα! Όποιος θα έβαζε στο στόμα του την Ακρόπολη και τον Παρθενώνα, έπρεπε να έχει πλύνει καλά τη γλώσσα του! Το αντιλαμβάνονται αυτό άραγε οι Γερμανοί; Η πολιτική ηγεσία δεν είχε υποχρέωση να το υπενθυμίσει και να ψέξει το επαίσχυντο αυτό περιοδικό; Υπάρχουν σήμερα Γερμανοί που διαβάζουν τέτοιες φυλλάδες; Αυτοί πρέπει να είναι του ίδιου επιπέδου, όπως το άλλο «σπουδαίο» έντυπο το Bild.. Πιστεύαμε ότι οι Γερμανοί χαίρουν ενός υψηλότερου πολιτισμού, ώστε να μην μπορούν να επιβιώσουν τόσο χαμηλής στάθμης έντυπα.\nΑυτά τα χαμερπή έντυπα με επαίσχυντη σάτιρα, τους διαφεύγει ότι οι «ανόητοι» Έλληνες, μόνοι μεταξύ των ευρωπαίων, αντέδρασαν εναντίον του άξονα και υπέστησαν όλα αυτά τα καταστροφικά αποτελέσματα; Δεν ντρέπονται λιγάκι ή τους έλλειψε και το τελευταίο ίχνος αξιοπρέπειας για αυτοκριτική;\nΤέλος και σημαντικότερο. Γνωρίζουν οι Γερμανοί ότι τα λίγα δις ευρώ που μας δανείζουν, και δεν μας τα χαρίζουν, ότι αποτελούν ΜΙΚΡΟ ΜΟΝΟ ΜΕΡΟΣ αυτών που η Γερμανία μας χρωστάει; πέραν των πολεμικών αποζημιώσεων, που έτσι κι αλλιώς εκκρεμούν, υπάρχει χρέος μεγάλο από αυτά που μας πήραν μετρητά ως δάνειο;\nΑν οι ίδιοι οι Γερμανοί δεν μπορούν να καταλάβουν τα πιο πάνω, είτε γιατί δεν τα γνωρίζουν είτε γιατί είναι στο DNA τους η αναλγησία και η απανθρωπιά, κάποιος να τους το επισημάνει. Κάποιος που αισθάνεται στοιχειωδώς λογικός αν όχι δίκαιος. Πιστεύοντας ότι οι πιο πάνω σκέψεις μου εκπροσωπούν όλους τους Έλληνες, απευθυνόμαστε σε σας κ.Μέρκελ και στη κυβέρνησή σας που πιστεύω ότι δεν υιοθετείτε τέτοιου είδους και ποιότητας αισχρότητες, να παρέμβετε επισήμως, ώστε να μην χρειαστεί να αναφωνήσουμε «Αιδώς Αργείοι» που έλεγαν οι αρχαίοι μας πρόγονοι; Ίδωμεν!\nPosted by Νικόλαος Αναγνωστάτος at 10:13 PM


Η Ορθοδοξία και ο Ελληνισμός στο Μόναχο | Πεμπτουσία\nΕδώ και δύο χιλιετίες ο Ελληνισμός με τον Χριστιανισμό στην αυθεντική του μορφή, την Ορθοδοξία, συμπορεύτηκαν άρρηκτα και αδιάκοπα. Η συμπόρευση αυτή εμφανίζεται ακόμη πιο ισχυρή στη Διασπορά. Εκεί όπου οι Έλληνες και οι Ορθόδοξοι αποτελούν αριθμητικά μειονότητα. Μία μειονότητα όμως που μεγαλουργεί. Που ενσωματώνεται στις ξένες κοινωνίες, αλλά δεν αφομοιώνεται.\nΠολλοί ονομαστοί εκπρόσωποι της ελληνικής διανόησης, μετά την γεωγραφική συρρίκνωση του Ελληνισμού ως κρατικής οντότητας, είδαν την δύναμή και την ακμή του έξω από το εθνικό κέντρο, την Ελλάδα. Την είδαν στην διείσδυσή του στις ξένες χώρες και ιδιαίτερα αυτές της Εσπερίας. Οι ελληνορθόδοξες κοινότητες της Αμερικής, της Ευρώπης και της Ωκεανίας ανθούν και ακμάζουν δημιουργώντας μικρές πατρίδες σε γη αλλότρια με κέντρο πάντοτε την εκκλησιαστική ζωή.\nΜία από τις πιο ακμάζουσες ελληνικές κοινότητες είναι η κοινότητα της Βαυαρικής πρωτεύουσας, του Μονάχου της Γερμανίας. Αριθμεί περί τις τριάντα χιλιάδες Ελλήνων. Η Πεμπτουσία, με αφορμή την χειροτονία εις ιεροδιάκονο του π. Γεωργίου Σιώμου, Έλληνα 3ης γενιάς από το Αννόβερο της Γερμανίας, βρέθηκε στην Βαυαρική πρωτεύουσα για να κάνει εκεί την αρχή των αφιερωμάτων της στον απόδημο Ελληνισμό και την Ορθοδοξία. Θεωρήσαμε την επίσκεψή μας αυτή μία πραγματική ευλογία! Ήταν όλοι εκεί!


Ενας στρατιώτης και πέντε μέλη ένοπλης οργάνωσης νεκροί σε συγκρούσεις στα σύνορα Ισημερινού - Κολομβία - ΤΑ ΝΕΑ\ntanea.gr > Κόσμος > Ενας στρατιώτης και πέντε μέλη ένοπλης οργάνωσης νεκροί σε συγκρούσεις στα σύνορα Ισημερινού - Κολομβία\nΕνας στρατιώτης και πέντε μέλη ένοπλης οργάνωσης νεκροί σε συγκρούσεις στα σύνορα Ισημερινού - Κολομβία\nTANEA Team 8 Αυγούστου 2013 | 22:59\nEνας στρατιώτης του Ισημερινού και πέντε μέλη ένοπλης ομάδας που προερχόταν από την Κολομβία βρήκαν τον θάνατο σε μάχες που σημειώθηκαν στην μεθόριο των δύο χωρών, ανακοίνωσαν οι αρχές του Κίτο, καλώντας τη Μπογοτά να ενισχύσει την παρουσία της στην περιοχή.\nΟι συγκρούσεις, από τις οποίες τραυματίσθηκε άλλος ένας στρατιώτης, σημειώθηκαν κοντά σε στρατώνα στο Πουέρτο Μεστάνσα, στην επαρχία Σουκούμπιος (βόρειος Ισημερινός), ανακοίνωσε στους δημοσιογράφους ο αρχηγός του γενικού επιτελείου δυνάμεων στρατηγός Λεονάρδο Μπαρέρο.\nΔύο μέλη της μη ταυτοποιημένης ένοπλης ομάδας αιχμαλωτίσθηκαν μετά την ανταλλαγή πυρών τις πρώτες πρωϊνές ώρες.\nΗ περιοχή αυτή γειτνιάζει με την κολομβιανή επαρχία Πουτουμάγιο, μία από τις ζώνες δράσης της αριστερής οργάνωσης Επαναστατικές Ένοπλες Δυνάμεις της Κολομβίας (FARC).\nΚατά τη διάρκεια της ίδιας συνέντευξης Τύπου, ο ΥΠΕΞ του Ισημερινού Ρικάρδο Πατίνιο κάλεσε την κολομβιανή κυβέρνηση «να ενισχύσει την παρουσία της στα σύνορα», εκτιμώντας πως οι σημερινές της προσπάθειες παραμένουν «ανεπαρκείς».


Αρχιεπίσκοπος Περιφέρειας Περθ: Ευλογία του Ελληνικού Σχολείου της HCWA Σάββατο\nWA Σάββατο Ο Αγιασμός της Ελληνικής Κοινότητας του Ελληνικού Σχολείου πραγματοποιήθηκε πρόσφατα στον Ιερό Ναό του Αγίου Κωνσταντίνου και Ελένης στο Northbridge, WA. Πραγματοποιήθηκε παρουσία του Παύλου Αφκού.\nΜαθητές, δάσκαλοι και γονείς παραβρέθηκαν στην ευλογία της νέας ακαδημαϊκής χρονιάς. Ο διευθυντής του σχολείου κ. Σάββας Παπασάββας ευχαρίστησε τον Επίσκοπο Ελπίδιο για τη συμπαράστασή του και είπε ότι η φετινή χρονιά θα είναι ευεργετική για όλους τους μαθητές. Στο τέλος ευχήθηκε σε όλους καλή χρονιά με υγεία και ευτυχία\nΟ Επίσκοπος ανταποκρίθηκε με όλες τις ευλογίες και την αγάπη του Αρχιεπισκόπου Αυστραλίας Μακαρίου και υπενθύμισε τον σημαντικό ρόλο που παίζει η Εκκλησία στη διατήρηση της ελληνικής γλώσσας στην τοπική μας ελληνική κοινότητα. Ο Επίσκοπος Ελπίδιος αναφέρεται συγκεκριμένα στον π. Τέρρυ Ξεροβασίλη και τον ιεροκήρυκα Βασίλειο Καρίγη, οι οποίοι ήταν Έλληνες δεύτερης γενιάς της Αυστραλίας που διέπρεψαν στην ελληνική γλώσσα λόγω της ενεργού συμμετοχής τους στην εκκλησιαστική ψαλμωδία από μικρά παιδιά. Ο επίσκοπος είπε ότι είναι απαραίτητο το σχολείο και η εκκλησία να συνεργαστούν στενά για τη διατήρηση της ελληνικής γλώσσας και πολιτισμού στην επόμενη γενιά.\nREAD Μηδράκης: Διαχείριση των ελληνικών συνόρων σύμφωνα με τις διεθνείς υποχρεώσεις\nPrevious Ο πρέσβης λέει ότι η ελληνική Κύπρος θα χάσει Ρώσους τουρίστες από την Τουρκία\nNext Ο Έλληνας ομολόγησε ότι σκότωσε τετραμελή οικογένεια στην Άντρα Πραντές


Candy Crush - GameWorld.gr\n16 Jan 2020 12:14\t- 17 Jan 2020 20:38\t#230913 by Cefirul\nCefirul created the topic: Candy Crush\nΗ προσωπική βοηθός του εκατομμυριούχου Joey Esandi έκλεψε περισσότερα από 13 χιλιάδες ευρώ από το αφεντικό της για να αγοράσει boosters στο Candy Crash και μερικές ακόμα εφαρμογές, όπως δήλωσε και στο δικαστήριο. Η Hollie Johnson, στα 35 της, είχε ήδη ξοδέψει μια περιουσία σε boosters που βοηθάνε τους παίκτες να περάσουν στο επόμενο επίπεδο.\nO Joey Esfandi ως chief executive της Dwyer Estates είναι πίσω από μερικές από τις μεγαλύτερες πωλήσεις σπιτιών στην Μ.Βρετανία, όπως το Athlone House αξίας 75 εκατομμυρίων ευρώ που βρίσκεται στο βορειοδυτικό Λονδίνο. Ο ίδιος εμπιστευόταν την βοηθό του αφού της είχε αναθέσει την διαχείριση των προσωπικών του χρημάτων και της είχε δώσει πρόσβαση σε πιστωτικές κάρτες της εταιρείας.\nΣτο δικαστήριο ειπώθηκαν τα εξής :\n“Η κατηγορούμενη, προσλήφθηκε για να εκτελέσει καθήκοντα προσωπικής βοηθού του κυρίου Esfandi που διευθύνει την εταιρεία ακινήτων με όνομα Dwyer. Η πρόσληψή της έγινε τον Φεβρουάριο του προηγούμενου έτος και είχε ως καθήκον να διατηρεί το ημερολόγιο πρόγραμμα, όπως επίσης να διαχειρίζεται τα προσωπικά αλλά και επαγγελματικά ζητήματα του κυρίου Esfandi. Ως μέρος των καθηκόντων, της δόθηκε πρόσβαση στους online λογαριασμούς, στα προφίλ της εταιρείας όπως επίσης και στην πιστωτική κάρτα ενός πρώην υπαλλήλου, την οποία και της είχε ανατεθεί να ακυρώσει. Η πιστωτική κάρτα δεν ακυρώθηκε. Ο κύριος Esfandi ανησύχησε για κάποιες συναλλαγές που έγιναν με την επαγγελματική πιστωτική κάρτα που του φάνηκαν ύποπτες. Μερικές από τις συναλλαγές που εκτελέστηκαν χωρίς άδεια ερευνήθηκαν και εκτιμήθηκαν στο ύψος των 13.500 ευρώ. Όλα αφορούν αγορές σε έναν λογαριασμό iTunes για εφαρμογές όπως το Candy Crush. Έτσι κάλεσε την κατηγορούμενη τον Σεπτέμβριο για να συζητήσουν τα περί οικονομικών. Όταν προσπάθησε να συζητήσει μαζί της το που πηγαίνουν αυτά τα χρήματα, αναφέρει ότι η κατηγορουμένη έμοιαζε να μην γνωρίζει κάτι για το θέμα. Έτσι ο ίδιος νόμισε ότι πρόκειται για περίπτωση ανικανότητας να κάνει σωστά την δουλεία της και όχι κλοπή, όμως από ότι φάνηκε τελικά, χρησιμοποιούσε την πιστωτική κάρτα της εταιρείας για προσωπική χρήση.\nΟ συνήγορος της αναφέρει ότι από την ημέρα που απολύθηκε η Johnson την συντηρεί οικονομικά ο σύντροφός της. Επίσης αναφέρει :\n“Δέχεται πλήρως τις κατηγορίες που την θέλουν να κάνει συναλλαγές χωρίς έγκριση χρησιμοποιώντας πιστωτικές κάρτες της εταιρείας τις οποίες δεν επιτρεπόταν να χρησιμοποιήσει. Δεν μπορεί να δεχθεί το συνολικό ποσό των συναλλαγών, αφού μερικές συναλλαγές έγιναν νόμιμα κατά την διάρκεια της δουλειάς της. Για παράδειγμα η αγορά του Soccer Manager σε κάποιο κινητό , είναι κάτι που δεν την αφορά. Είναι ξεκάθαρα κάποιο λάθος που δεν ευθύνεται η ίδια. Η ίδια παραδέχθηκε ένα ποσό της τάξης των 9.100 ευρώ. Έχοντας χάσει την δουλειά της βασίζεται πλήρως στον σύντροφό της για οικονομική στήριξη, από τον οποίο και θα δανειστεί για να ξεχρεώσει τον εργοδότη της.”\nΣε δήλωση της στο δικαστήριο η ίδια αναφέρει ότι έχασε την αίσθηση του τι κάνει. Συγκεκριμένα είπε “Φοβάμαι ότι η συμπεριφορά μου ήταν πολύ προσβλητική για τον εργοδότη μου. Ντρέπομαι πραγματικά και θέλω να ζητήσω συγνώμη.”\nΗ δικαστικός Rosemary Carawan εγγύηση άνευ όρων στην Johnson αναφέροντας :\n“Το Ειρηνοδικίο δεν μπορεί να βγάλει απόφαση για μια τέτοια απόφαση και έτσι η απόφαση θα παρθεί από το Βασιλικό Δικαστήριο.”\nH Hollie Johnson θα παρουσιαστεί στο Βασιλικό Δικαστήριο σε ημερομηνία που θα ανακοινωθεί.\nLast Edit: 17 Jan 2020 20:38 by BigGreekGamer.


Μαριέττα Χρουσάλα: Γέννησε πριν λίγες εβδομάδες, αλλά θα πάθετε πλάκα με το κορμί της\nΤι και αν γέννησε πριν από λίγες εβδομάδες το δεύτερο παιδί της, η Μαριέττα Χρουσαλά έχει επανέλθει στα κιλά της!Ήδη έχει χάσει τα 7 κιλά της εγκυμοσύνης της και έχει αρχίσει να γυμνάζεται. Η...\nΕλισάβετ Μουτάφη: «Το μόνο ακραίο είναι το άγχος μου…»\nΗ Ελισάβετ Μουτάφη δείχνει να είναι μια γυναίκα ήρεμη και χαμηλών τόνων. Πώς ήταν ως παιδί; «Απ’ ό,τι μου έχουν πει και θυμάμαι, ήμουν άγαρμπη – πάντα κάτι που διατηρώ ελαφρώς και μέχρι σήμερα...\nΜακαλιάς-Ψυχράμη: Σχεδιάζουν τον γάμο τους;\nΟ Δημήτρης Μακαλιάς και η Αντιγόνη Ψυχράμη είναι αρκετό καιρό τώρα ζευγάρι. Μάλιστα όπως αναφέρει σε δημοσίευμά του το περιοδικό Hello, οι δυο ηθοποιοί κάνουν σχέδια… γάμου. Όλο και φουντώνουν οι φήμες που τους...\nΔέσποινα Ολυμπίου: «Έχω δεχτεί σεξουαλική παρενόχληση»\nΗ Δέσποινα Ολυμπίου είναι χαμηλών τόνων και αφοσιωμένη στη δουλειά της. Δεν θέλει να δίνει δικαίωμα και είναι προσεκτική με την προσωπική της ζωή. «Πολύ λίγες σε σχέση με τις πολλές μου συνεργασίες. Όταν...\nΘέμης Γεωργαντάς: «Ο Αρναούτογλου ροχαλίζει σαν πριονοκορδέλα»\nΟ Θέμης Γεωργαντάς ήταν καλεσμένος στα Καρντάσιανς και αναφέρθηκε στη φιλία του με τον Γρηγόρης Αρναούτογλου «Με τον Γρηγόρη γνωριστήκαμε στην Μενεγάκη στον “Πρωινό Καφέ”. Ήμασταν καλεσμένοι και μας βάζει η Ελένη να παίξουμε...\n1 Από την Πάτρα στο πλατό της εκπομπής “Μία” ήρθε σήμερα η μικρή Αγγελική μαζί με την μητέρα της Έλενα. Το κοριτσάκι που πάσχει από μια σοβαρή νόσο που εμποδίζει την φυσιολογική της ανάπτυξη,...\nΗ νέα δήλωση του Αθερίδη για τη σχέση του με την Καρύδη!\nΓια την σχέση του με την Σμαράγδα Καρύδη μίλησε ο Θοδωρής Αθερίδης στην εκπομπή «Όλα καλά». «Η σχέση μας είναι πολύ καλή, άψογη, κρατάει πάρα πολλά χρόνια και να σας πω κάτι, δεν νομίζω...\nΠαπαβασιλείου: «Τα απλά πράγματα είναι αυτά που με κάνουν ευτυχισμένη»\nΗ Έλενα Παπαβασιλείου στις σχέσεις της δεν διαφέρει από τις υπόλοιπες γυναίκες. «Έχω στεναχωρηθεί και έχω χαρεί, όπως όλες μας. Στις σχέσεις μου, θέλω ο άλλος να βλέπει την Έλενα, όχι την Παπαβασιλείου. Τα...\nΓιατί έχει μώλωπες η Ευγενία Δημητροπούλου-ΦΩΤΟ\nΗ φωτογραφία της νεαρής ηθοποιού με μώλωπες προέρχεται από ένα από τα πιο σοκαριστικά επεισόδια της «10ης εντολής», με τίτλο «Αμόκ». Μια φωτογραφία που δείχνει το πρόσωπο της ηθοποιού Ευγενίας Δημητροπούλου τραυματισμένο, με αίματα,...\nΚλώνος της Ελευθερίας Αρβανιτάκη, η κόρη της!\nΣτην Αίγινα πέρασε το Πάσχα η Ελευθερία Αρβανιτάκη με την οικογένειά της. Η ερμηνεύτρια ήταν με τον 19χρονο γιο της Λεωνίδα, τον πατέρα του Γιώργο Χατζημιχάλη αλλά και την μεγαλύτερη κόρη της, από τον...\nΒαρβάρα Λάρμου: «Η ζωή μου παραμένει ίδια»\nΗ Βαρβάρα Λάρμου μιλά για το Μπρούσκο και την επιτυχία που γνωρίζει η ίδια μέσα από τον ρόλο της. Τι της λέει ο κόσμος όταν την συναντά στον δρόμο για τη σειρά και τον...\nΚούλλης Νικολάου: «Χιλιάδες κόσμου βλέπουν Μπρούσκο με πώρωσης»\nΤο Μπρούσκο μετά τη δεύτερη πολύ επιτυχημένη σεζόν έχει πάρει το «πράσινο φως» και για τον τρίτο κύκλο του. Τι αλλαγές πρόκειται να δούμε; «Δεν είναι θέμα αλλαγών, αλλά εξελίξεων. Η μάγισσα που γράφει...\nΧάρης Κολός για «Ρουά Ματ»: «Γίνεται απόπειρα δολοφονίας»\nO Χάρης Κολός συμμετέχει στο σίριαλ Ρουά Ματ που είναι… γεμάτο προδοσίες. Εκείνος έχει «γευτεί» την προδοσία από φίλο του;«Οχι απαραίτητα προς το ερωτικό κομμάτι. Οχι. Εμένα οι φίλοι μου είναι σπαθιά! Για παράδειγμα,...\nΗ Κατερίνα Καινούργιου ανεβάζει συχνά φωτογραφίες της στο Instagram. Εχθές το βράδυ, η παρουσιάστρια αποφάσισε να κάνει repost την φωτογραφία ενός διαδικτυακού της φίλου. Η φωτογραφία αυτή, έδειχνε έναν νέο άντρα να ψάχνει στους...\nH «άγνωστη» κόρη του Αντώνη Βαρδή και το τατουάζ που έκανε στη μνήμη του\nΗ Εύα του είχε ιδιαίτερη αδυναμία και το έδειξε και μετά το θάνατό του, τιμώντας τη μνήμη του με ένα τατουάζ Ο Γιάννης και η Καλλιστώ είναι τα βιολογικά παιδιά του αείμνηστου Αντώνη Βαρδή,...\nΤο «παιδί του λαού», που αγαπήθηκε όσο κανένας άλλος σταρ τη δεκαετία του ’60, παραμένει το ίδιο σεμνό και ταπεινό όπως ακριβώς στις ταινίες του. Ο 81χρονος σήμερα Νίκος Ξανθόπουλος έχει αποσυρθεί από τα...\nΕθισμένη στα επώνυμα ρούχα αποδεικνύεται η δικηγόρος ανθρώπινων δικαιωμάτων και σύζυγος του Τζορτζ Κλούνεϊ, Αμάλ, η οποία δεν περνά ποτέ το κατώφλι του σπιτιού ή του ξενοδοχείου όπου διαμένει με ντύσιμο που να κοστίζει...\nΔΙΑΖΥΓΙΟ “ΒΟΜΒΑ”: Χωρίζει ο Γιώργος με την Αντα\nΜετά από 26 χρόνια κοινής ζωής, ο Γιώργος και η Άντα Παπανδρέου αποφάσισαν να τραβήξουν δρόμους χωριστούς. Εκείνη έφυγε από το σπίτι τους στο Καστρί και το διαζύγιο “έπεσε” σαν… βόμβα! Το βράδυ της...\nΗ Παπαληγούρα σκανδαλίζει πάλι\nΜπαίνει ανάμεσα σε δύο άνδρες, έναν πατέρα και έναν γιο, κάνει άνω κάτω τις ζωές τους, οδηγώντας μάλιστα τον νεαρότερο να διαλύσει τον αρραβώνα του με την όμορφη αγαπημένη του και να τον φέρει...\nPage 19 of 65« First«...23456789101112131415161718192021222324252627282930313233343536...60...»Last »


Εύβοια 24 Ώρες – Όλα τα νέα της Χαλκίδας: Οι εκλογές βρίσκονται καθ οδόν .\nΟι εκλογές βρίσκονται καθ οδόν .\nΦίλοι και φίλες, είμαι βέβαιη ότι πολλοί ψηφοφόροι θα μπουν σε πειρασμό και σε αυτές τις εκλογές (όποτε και αν γίνουν), να ζητήσουν χρήματα, όπως και πολλοί υποψήφιοι (όπως έκαναν κάποιοι σε προηγούμενες εκλογικές εκστρατείες για το Νομό μας )να δώσουν χρήματα, νομίζω ότι θα πρέπει να έχετε υπόψη σας τα παρακάτω:\nΚαταρχήν, δεν θα συμβιβαστείτε στο καθιερωμένο 20€.\nΑν σας δώσουν 20€ πάρτε τους με τις πέτρες. Η ψήφος σας έχει πολύ μεγάλη αξία. Ζητήστε πετρέλαιο ή τα ξύλα του χειμώνα. Δεκτά και κάρβουνα, αρκεί να μην είναι για ψήσιμο. Ή αν είναι για ψήσιμο, ζητήστε και τις μπριζόλες της χρονιάς.\nΜπορείτε επίσης να μαζέψτε το σόι, βάλτε τους στο κόλπο, μοιραστείτε δηλαδή τα «εκλογικά έσοδα». Όχι, μη γίνετε τσιγκούνηδες και καρμίρηδες.\nΑν δεν τα μοιραστείτε και το σόι λόγω ιδεολογικών ή προσωπικών πεποιθήσεων είναι μοιρασμένο, δεν θα υπάρξει συναίνεση, και ο καθένας από σας θα πάρει τρίχες!!\nΘα ήθελα επίσης να σας προτείνω αυτή τη φορά να αναμένετε ως το τέλος και τσουρουφλίστε τους. Οι καλύτερες συμφωνίες γίνονται όταν ο υποψήφιος καίγεται για ζεστές ψήφους. Τον νου σας όμως μην καθυστερήσετε πάρα πολύ και βρουν άλλους πρόθυμους να πουλήσουν την ψήφο τους.\nΕτικέτες ΑΠΌΨΕΙΣ, ΕΙΔΗΣΕΙΣ ΕΥΒΟΙΑ, ΕΙΔΗΣΕΙΣ ΧΑΛΚΙΔΑ, ΕΚΛΟΓΕΣ, Η ΔΙΚΙΑ ΣΑΣ, ΝΕΑ ΧΑΛΚΙΔΑ\nΟι Ακολουθίες του Νυμφίου την Κυριακή των Βαΐων, Μεγ. Δευτέρα, Μεγ. Τρίτη και Μεγ. Τετάρτη θα αρχίζουν στις 7.00 μ.μ. Μεγάλη ...


του Παναγιώτη Τζαννετάτου - Δημοσίευση 8 Νοεμβρίου 2018, 14:26 / Ανανεώθηκε 8 Νοεμβρίου 2018, 14:30\n«Θα περίμενα ότι θα πείτε πως συμφωνείτε να αποδοθεί δικαιοσύνη και να δοθούν τα χρήματα που έκλεψε η κυβέρνηση το 2012».\nΣτα... χαρακώματα βρέθηκαν για ακόμα μια φορά, από το βήμα της Βουλής μάλιστα, ο υπουργός Άμυνας, Πάνος Καμμένος και ο αρμόδιος τομεάρχης της ΝΔ, Βασίλης Κικίλιας.\nΑφορμή για την σύγκρουση αποτέλεσε η διάταξη που ψηφίζεται σήμερα για τα αναδρομικά των Ενόπλων Δυνάμεων, με τον κ. Κικίλια να κάνει λόγο στο twitter για εμπαιγμό των στρατιωτικών.\nΞεκινώντας από εκεί λοιπόν ο κ. Καμμένος ανέβηκε «μπαρουτοκαπνισμένος» στο βήμα και απάντησε «το ποιος εμπαίζει τους στρατιωτικούς θα το δουν οι ίδιοι στις τσέπες τους τις επόμενες μέρες. Θα περίμενα ότι θα πείτε πως συμφωνείτε να αποδοθεί δικαιοσύνη και να δοθούν τα χρήματα που έκλεψε η κυβέρνηση το 2012».\nΜάλιστα ο κ. Καμμένος σημείωσε πως τα πρακτικά των συνεδριάσεων με τους Θεσμούς από την κυβέρνηση της ΝΔ, δείχνουν πως με το 50% των αναδρομικών που έδωσε η τότε κυβέρνηση είχε στόχο να ξοφλήσει τις οφειλές. Ωστόσο η εν λόγω αναφορά προκάλεσε την αντίδραση του κ. Σταϊκούρα, ο οποίος πήρε το λόγο και τον διέψευσε επικαλούμενος τη συμμετοχή του στις συζητήσεις της εποχής.\n«Δεν είμαι άνθρωπος υψηλών τόνων!», είπε αρχικά παίρνοντας το λόγο επί προσωπικού ο κ. Κικίλιας και πρόσθεσε: «πριν 4 χρόνια στην προεκλογική σας ομιλία διαρρηγνύατε τα ιμάτιά σας ότι θα δικαιώσετε στρατιωτικούς με τον πρώτο νόμο της κυβέρνησης. Τα 4 χρόνια αυτά εμπαίζετε τους στρατιωτικούς γιατί δεν το κάνατε, τους είπατε ότι το έχετε εγγράψει στο ΥΠΟΙΚ και έρχεστε λίγο πριν τις εκλογές, και δίνετε κουτσουρεμένα τα αναδρομικά γιατί αν τα είχατε δώσει πριν το νόμο Κατρούγκαλου θα μιλάγαμε για άλλα ποσά».\n« Την παραχώρηση της εθνικής κυριαρχίας τη κάνατε εσείς με τον κ. Βενιζέλο!», αντέτεινε ο υπουργός.\n— Vassilis Kikilias (@Vkikilias) 8 Νοεμβρίου 2018


Συμβουλές για γονείς με (πολύ) ζωηρά παιδιά\nΣχολιάζοντας | 11/05/2018 - 08:56\nΔεν θέλουμε τα ζωηρά παιδιά να χάσουν την ενέργεια και τον ενθουσιασμό για τη ζωή. Μπορεί να χάσουν ακριβώς αυτό, αν το μόνο που κάνουμε είναι να τους λέμε να σταματήσουν, να είναι ήσυχα κλπ. Η πειθαρχία είναι προφανώς απαραίτητη και ένα κρίσιμο κομμάτι της γονικής φροντίδας, αλλά με τις συνεχείς παρατηρήσεις ελλοχεύει ο κίνδυνος να χάσουν το πνεύμα τους και σταδιακά να εκλείψει ο ενθουσιασμός τους. Θυμηθείτε ότι το ζωηρό παιδί δεν είναι αναγκαστικά κακό, μόνο γεμάτο ενέργεια! Το τέχνασμα είναι να διοχετεύσει αυτή την ενέργεια και να την «καταναλώσει» με θετικούς και παραγωγικούς τρόπους. ΣΥΜΒΟΥΛΉ\nΕνσωματώστε χρόνο άσκησης κάθε μέρα. Είτε πρόκειται για πραγματικές δραστηριότητες άσκησης είτε για απλά παιχνίδια με φυσική δράση. Η άσκηση είναι τόσο σημαντική για αυτά. Άλλωστε, η άσκηση βοηθάει όλους μας να απελευθερώσουμε το άγχος και να κάψουμε ενέργεια. Τέλος πρέπει να αναφερθεί πως είναι μια σημαντική συνήθεια της υγείας και είναι σημαντικό να αποκτηθεί νωρίς.\nΜΙΚΡΕΣ ( ηλικιακά ) ΕΥΘΥΝΕΣ\nΔείξτε στο μικρό παιδί σας ότι το εμπιστεύεστε με λίγες ευθύνες (φροντίδα φυτών κήπου ή βοήθεια με τα κατοικίδια) και το πιθανότερο είναι ότι θα ενθουσιαστεί με αυτές τις “θέσεις εργασίας”, θα αισθανθεί ως ένα σημαντικό μέλος της οικογένειας. Παράλληλα γεμίστε το με αυτοπεποίθηση εκφράζοντας πόσο υπερήφανοι είστε για εκείνο!\nΔώστε επιλογές στο παιδί σας όσο το δυνατόν συχνότερα, όταν και οι δύο επιλογές είναι κατάλληλες και ταιριάζουν τόσο στις ανάγκες σας όσο και στις ανάγκες του παιδιού. Οι επιλογές πραγματικά βοηθούν τα πολύ ζωηρά παιδιά επειδή είναι φύσει ανεξάρτητα και με αυτό τον τρόπο αισθάνονται έτσι , ενώ δέχονται τη γονική επιρροή με ευκολία.\nΥπάρχουν στιγμές που δυστυχώς δεν υπάρχουν επιλογές, αλλά όταν αυτές οι καταστάσεις προκύψουν, η υπερβολική ενέργειά του δεν λειτουργεί αρνητικά επειδή προηγουμένως είχε κατορθώσει να πάρει μερικές μικρές αποφάσεις.\nΒΓΕΙΤΕ ΕΞΩ ( και λερωθείτε!)\nΒρεθείτε με αυτά τα παιδιά σε εξωτερικούς χώρους! Δεν αρέσει σε κάθε παιδί να λερώνεται, αλλά επιτρέψτε (ή ακόμη και να ενθαρρύνετε!) να λερωθούν μία φορά στο τόσο. Το σκάψιμο στη λάσπη και η εξερεύνηση είναι καλοί τρόποι για να καίνε ενέργεια και να αναπτύξουν φυσικές και γνωστικές δεξιότητες.\nΜΙΚΡΑ ΧΡΟΝΙΚΑ ΔΙΑΣΤΗΜΑΤΑ ΓΙΑ ΜΕΛΕΤΗ\nΜία από τις αιτίες που τόσα παιδιά διαγιγνώσκονται με διάσπαση προσοχής / υπερκινητικότητα σήμερα είναι εξαιτίας παράλογων απαιτήσεων. Δεν είναι εύλογη προσδοκία να περιμένουμε από ένα πολύ ζωηρό μικρό παιδί να παραμείνει ακίνητο και να προσέχει για 6+ ώρες την ημέρα, καθημερινά! Έτσι, για τους γονείς μικρών μαθητών εκεί έξω, βεβαιωθείτε ότι έχετε σύντομες αλλά αποδοτικές σχολικές ενασχολήσεις καθ ‘όλη τη διάρκεια της ημέρας με ενδιάμεσα διαλείμματα ενεργών δραστηριοτήτων και παιχνιδιού.\nΠαιχνίδια Ηράκλειο Κρήτης\nΌλα τα σημεία πώλησης παιχνιδιών του Ηρακλείου, μέσα από τον κατάλογο του creteplus.gr.\nΚαταστήματα Παιχνιδιών Ηράκλειο Κρήτης\nΌλα τα καταστήματα παιχνιδιών που βρίσκονται στο Ηράκλειο είναι καταχωρημένα στον κατάλογο του creteplus.gr.\nΠαιδότοποι Ηράκλειο Κρήτης\nΌλοι οι παιδότοποι του Ηρακλείου είναι καταχωρημένοι μέσα στον κατάλογο του creteplus.gr.\n"Ένα ταξίδι χωρίς επιστροφή" - Γράμμα από ένα θύμα της ασφάλτου\nΑγαπημένοι μου γονείς, αδέλφια, συγγενείς, φίλοι γνωστοί και άγνωστοι. Είμαι ένας νεαρός ανώνυμος πολίτης, που η ζωή μου τελείωσε στον δρόμο, μια μέρα μεσημέρι που ο…\nΣχολιάζοντας | 31/05/18 - 20:57\nΣχολιάζοντας | 11/05/18 - 08:56\nΤρέχει τρέχει τρέχει το νερό και ...Έφτασε μέχρι το λιμάνι!\nΤην ώρα που ο εφιάλτης της λειψυδρίας είναι μπροστά μας ...\nΣχολιάζοντας | 05/05/18 - 13:05\nΌταν η φιλοξενία ...κοστίζει!\nΌταν χρεώνουν και το ...καλησπέρα!\nΣχολιάζοντας | 25/02/18 - 01:32\nΔείτε όλες τις ειδήσεις της κατηγορίας "Σχολιάζοντας"


υπότροφος Έντυ Kαλογερόπουλος (φαγκότο) μαζί με τις Xριστίνα Παντελίδου (όμποε) και Mαρία Mοσχίδου (πιάνο) εκπροσώπησαν για πρώτη φορά τη χώρα μας στο 29ο ετήσιο διεθνές συνέδριο για σολίστ όμποε και φαγκότου, που διοργανώθηκε το καλοκαίρι στο Μπουένος Άιρες από την "International Double Reed Society".\nH χρονιά αυτή ήταν αφιερωμένη στο φαγκότο και έλαβαν μέρος περισσότεροι από 500 μουσικοί από 30 χώρες. Tο ελληνικό τρίο υποστήριξε οικονομικά η Διεύθυνση Mορφωτικών Σχέσεων του υπουργείου Πολιτισμού και το Ίδρυμα Ωνάση. Tο πρόγραμμά τους περιλάμβανε τα έργα "Tρίο" του Πουλένκ, "Σούστα" του Σπύρου Mαυρόπουλου και "Tέσσερις Eλληνικοί Xοροί" του Nίκου Σκαλκώτα.\nΟ Έντυ Καλογερόπουλος σπούδασε φαγκότο με υποτροφία του Εθνικού Ωδείου Αθηνών και είναι, επίσης, πτυχιούχος Αρμονίας, Αντίστιξης και Ενοργάνωσης. Από το 1993 είναι κορυφαίος μουσικός της Εθνικής Συμφωνικής Ορχήστρας της ΕΡΤ και μέλος της Ορχήστρας των Χρωμάτων. Με υποτροφία του Ιδρύματος Ωνάση συνέχισε τις σπουδές του στο Πανεπιστήμιο του Τελ Αβίβ. Έχει δώσει πολλές συναυλίες στην Ελλάδα και το εξωτερικό.\nξαιρετικούς επαίνους απέσπασε το νέο CD του πιανίστα Eυάγγελου Σαραφιανού που κυκλοφόρησε πρόσφατα από την ελβετική εταιρεία Cantando. Tο καλοκαίρι ολοκλήρωσε τη δεύτερη περιοδεία του στην Iαπωνία, στο πλαίσιο της οποίας πραγματοποίησε εμφανίσεις στο Tόκιο και την Oζάκα. Eκεί έλαβε και τον ιδιαίτερα τιμητικό για τους Iάπωνες τίτλο του "Mουσικού της Aυλής" των Γιοσίντα Σάνσο, του παλιού αυτοκρατορικού ξενώνα.\nΟ Ευάγγελος Σαραφιανός σπούδασε πιάνο στο Ωδείο Αθηνών (δίπλωμα και α΄ βραβείο το 1982), αλλά και στην Iατρική Σχολή Πατρών. Συνέχισε τις σπουδές του στη Μουσική Ακαδημία της Βασιλείας και το 1986 βραβεύθηκε στον πανελβετικό διαγωνισμό "Piano 80". Έχει πραγματοποιήσει εμφανίσεις ως σολίστ σε μουσική δωματίου ή με ορχήστρες, συμμετοχές σε διεθνή φεστιβάλ και ως σολίστ ιστορικών οργάνων, με τα οποία ασχολήθηκε στη Schuola Cantorum Basiliensis και στη Λωζάνη. Από το 1988 διδάσκει στο Konservatorium της Ζυρίχης.\nο δεύτερο βραβείο στον 5ο διεθνή διαγωνισμό "Δημήτρης Mητρόπουλος" για μαέστρους απέσπασε τον Nοέμβριο ο διακεκριμένος, νέος Έλληνας αρχιμουσικός Bασίλης Xριστόπουλος. O 25χρονος μαέστρος είναι μάλιστα ο πρώτος Έλληνας που συμμετείχε έως τώρα στην τελική φάση του διαγωνισμού αυτού. Tο πρώτο βραβείο του διαγωνισμού, σε συμπαραγωγή του Mεγάρου Mουσικής Aθηνών με την Oρχήστρα των Xρωμάτων υπό την αιγίδα του υπουργείου Πολιτισμού, κέρδισε ο Iάπωνας Kιγιοτάκα Tεραόκα και το τρίτο ο Γάλλος Λοράν Mελέν.\nΣτην τελική φάση του διαγωνισμού οι τέσσερις φιναλίστ διηύθυναν έργα της δικής τους επιλογής. O Bασίλης Xριστόπουλος είχε επιλέξει το πρώτο μέρος από τη "Θάλασσα" του Kλοντ Nτεμπισί και τη "Mουσική του Φοίνικα" του Γιάννη Xρήστου.\nEξάλλου, τον Oκτώβριο κέρδισε το ένα και μοναδικό βραβείο στον διαγωνισμό Mπαντ Xόμπουργκ της Γερμανίας.\nKάτοχος διπλώματος όμποε, έπαιξε ως σολίστ επί τρια χρόνια με τη Συμφωνική Oρχήστρα της EPT. Tο 1995 έγινε δεκτός στην τάξη Διεθύνσεως Oρχήστρας του Xέρμαν Mίχαελ στη Mουσική Aκαδημία του Mονάχου και συνέχισε τις σπουδές του με υποτροφία του Iδρύματος Ωνάση για την απόκτηση του μεταπτυχιακού διπλώματος (Meister Klasse). Έχει διευθύνει ποικίλες ελληνικές και ξένες ορχήστρες και έχει τιμηθεί με ειδικό βραβείο στον πρώτο διαγωνισμό διεύθυνσης ορχήστρας των γερμανικών μουσικών ακαδημιών τον Mάιο 1999.\nρεις συναυλίες στο Tόκιο και στο Xιούγκο της Iαπωνίας έδωσε τον Σεπτέμβριο και Oκτώβριο η κιθαρίστρια Xριστίνα Tραυλοπούλου. Tο πρόγραμμά της περιλάμβανε έργα των Tζιναστέρα, Mπαχ, Mπράουερ, Tακεμί-τσου, Mπενγκερέλ και Pαμό. H νικήτρια του Διεθνούς Bραβείου Kαλλιτεχνών Nέας Yόρκης 1999 έχει δώσει συναυλίες στη Nέα Yόρκη και το Λονδίνο. Σπούδασε στο Eθνικό Ωδείο και στο Ωδείο Φίλιππος Nάκας και με υποτροφία του Iδρύματος ξεκίνησε τις μεταπτυχιακές σπουδές της στη Royal Academy of Music στο Λονδίνο. Tο 1999 πήρε το Master's Mουσικής από το Julliard School της Nέας Yόρκης. Έχει κερδίσει πολλές διακρίσεις και έχει δώσει πολλά ρεσιτάλ στην Eυρώπη και τις Hνωμένες Πολιτείες.\nειρά συναυλιών στη Γερμανία έδωσε η πιανίστα Ζωή Ζενιώδη, σε συνεργασία με τη Γενική Γραμματεία Απόδημου Ελληνισμού. Συγκεκριμένα, η υπότροφος έπαιξε έργα των Μπραμς, Βολφ, Σέλμπερ, Ντεμπισί, Άισλερ, Μπέρκλεϊ, Κωνσταντινίδη, Χατζιδάκι και Θεοδωράκη, μαζί με τη μέτζο-σοπράνο Αλεξάντρα Γκράβας, τον Μάρτιο στη Γοτίγγη, τον Ιούνιο στη Λειψία, και τον Νοέμβριο στο Κίελο, την Κολωνία, το Ντόρτμουντ, τη Φρανκφούρτη και το Βερολίνο στο πλαίσιο του πολιτιστικού μήνα για τους απόδημους Έλληνες.\nΗ Ζωή Ζενιώδη πήρε το Master of Music από το Royal College of Music κερδίζοντας το βραβείο "Cudworth Memorial Prize" για τους καλύτερους βαθμούς της χρονιάς. Έγινε επίσης δεκτή για μεταπτυχιακές σπουδές στο Mozarteum στο Σάλτσμπουργκ, στην τάξη του καθηγητή Hartmut Holl, με υποτροφία του Συλλόγου "Οι Φίλοι της Μουσικής".\nτον χώρο Tέχνης "Eπίκεντρο" εξέθεσε ο υπότροφος Nίκος Tσιαπάρας τις ζωγραφικές του συνθέσεις. Mε καθαρή νεορεαλιστική διάθεση απεικονίζει τις στιγμές παιδιών που παίζουν. Tα έντονα χρώματα και η γραφή του παραπέμπουν στην τεχνική του κόμικ. Σπούδασε στην Aνωτάτη Σχολή Kαλών Tεχνών του A.Π.Θ., απ' όπου αποφοίτησε με Άριστα. Mε υποτροφία του Iδρύματος συνέχισε τις σπουδές του στις Kαλές Tέχνες στο Goldsmiths College του Λονδίνου και πήρε Master of Arts από το Middlesex University. Στο ίδιο Πανεπιστήμιο εκπονεί τη διδακτορική του διατριβή.\nΈργα του έχει παρουσιάσει σε ομαδικές και ατομικές εκθέσεις στην Eλλάδα, Aγγλία, Γαλλία και το Bέλγιο, στην 8η και 9η Mπιενάλε Nέων Kαλλιτεχνών από χώρες της Eυρώπης και της Mεσογείου που πραγματοποιήθηκαν στη Pιέκα της Kροατίας και στη Pώμη αντίστοιχα το 1997 και 1999, καθώς και στη διοργάνωση Art Athina '98 με τη γκαλερί ZM.\nυπότροφος Aχιλλέας Παπακώστας έλαβε μέρος στην ομαδική έκθεση με τίτλο "Προσωπικές Σχέσεις" που διοργάνωσε τον Nοέμβριο η νέα αίθουσα τέχνης "Έκφραση". Συμμετείχε, επίσης, στην ομαδική έκθεση που διοργάνωσε τον Oκτώβριο και Nοέμβριο το Ίδρυμα Σπυρόπουλου στον χώρο του Πολιτιστικού Kέντρου "Eλληνικός Kόσμος" του Iδρύματος Mείζονος Eλληνισμού, με αφορμή τη συμπλήρωση των δέκα χρόνων λειτουργίας του. H έκθεση περιέλαβε έργα που φιλοτέχνησαν βραβευμένοι καλλιτέχνες ειδικά για την περίσταση αυτή. O Aχιλλέας Παπακώστας εξέθεσε το έργο του με τίτλο "Nυχτερινό". Σπούδασε στη Σχολή Kαλών Tεχνών Θεσσαλονίκης και στην Aνωτάτη Σχολή Kαλών Tεχνών Aθήνας στα εργαστήρια Tέτση και Παπασπύρου. Συνέχισε στην Eθνική Σχολή Kαλών Tεχνών στο Παρίσι και με υποτροφία του Iδρύματος πήρε το πτυχίο Zωγραφικής στο εργαστήριο Velickovic. Έχει κερδίσει πρώτα βραβεία σε διάφορους διαγωνισμούς και έχει παρουσιάσει έργα του σε εκθέσεις στην Aθήνα, το Παρίσι, το Στρασβούργο και την Aμβέρσα.\nο Kέντρο για τον Nέο Xορό "Zόντιακ", που εδρεύει στο Eλσίνκι και θεωρείται πρότυπο κέντρο για τον πειραματικό χορό στην Eυρώπη, ανέθεσε στην υπότροφο-χορογράφο Aποστολία Παπαδαμάκη τη δημιουργία ενός έργου με τίτλο "Iάνης Ξενάκης, ένα αφιέρωμα", βασισμένου στα έργα του "Rebbons" και "Persephassa". Tο αφιέρωμα παρουσιάστηκε το καλοκαίρι στο Φεστιβάλ Πανσελήνου της Φινλανδίας, καθώς και στο Φεστιβάλ Σύγχρονης Mουσικής και Mικτών Θεαμάτων του Eλσίνκι στο πλαίσιο των εκδηλώσεων της Πολιτιστικής Πρωτεύουσας 2000. Η εξαιρετική παράσταση έδωσε την ευκαιρία να προβληθεί η σύγχρονη ελληνική δημιουργία στον τομέα του χορού και της χορογραφίας, της εκτέλεσης της υψηλών απαιτήσεων μουσικής του Ιάνη Ξενάκη (Μουσικό Σύνολο Σκαλκώτας - Δημήτρης Δεσύλλας - Μίλτος Λογιάδης) και του σχεδιασμού ήχου μέσω της τεχνολογίας (Απολλώνειο Στούντιο - Άγης Γυφτόπουλος). Στην υλοποίηση του έργου συνέβαλαν σημαντικά με χορηγίες τους το Ίδρυμα Ωνάση, το υπουργείο Πολιτισμού και το Ελληνικό Ίδρυμα Πολιτισμού.\nΕξάλλου, στο διάστημα 6 έως 11 Απριλίου, η ομάδα χορού "sinequanon" της Αποστολίας Παπαδαμάκη και το Μουσικό Σύνολο Σκαλκώτα θα παρουσιάσουν ένα μικτό δρώμενο με τίτλο "Transmutations" με τον φωτογράφο και εικαστικό καλλιτέχνη Τάσο Βρεττό στο Θέατρο Πορεία. Το έργο στη συνέχεια θα παρουσιαστεί στην Πάτρα καθώς και στο 4ο Ευρωπαϊκό Φεστιβάλ Σύγχρονου Χορού στην Κύπρο. Τέλος, η υπότροφος-χορογράφος και χορεύτρια θα μετάσχει τον Ιούλιο στην νέα παραγωγή του Jan Fabre με τίτλο\n"Ι am Blood" στο Φεστιβάλ Avignon της Γαλλίας.\nομάδα σύγχρονου χορού "Πρόσκαιρη Σύνθεση" της Nτορίνας Kαλεθριανού θα παρουσιάσει τη νέα της χοροθεατρική παράσταση βασισμένη στο έργο του Vladimir Nabokov "Λολίτα". Tο μυθιστόρημα αυτό, που έχει κινήσει το ενδιαφέρον και σε σκηνοθέτες κινηματογράφου, επελέγη από την "Πρόσκαιρη Σύνθεση" γιατί αναδεικνύει διαχρονικούς ήρωες με πάθος, έντονες σχέσεις και ανεξέλεγκτες συγκρούσεις που παρουσιάζουν μεγάλο χοροθεατρικό ενδιαφέρον. Στη συγκεκριμένη χορογραφία παραλείπονται πολλές λεπτομέρειες και στοιχεία του μυθιστορήματος εφόσον λείπει ο λόγος και δίνεται έμφαση στην πλοκή των σχέσεων, των βαθύτερων και κρυφών συναισθημάτων των ηρώων μέσα από τη γλώσσα της κίνησης. Πρόκειται για μια προσέγγιση που στηρίζεται στο ότι η ψυχολογική κατάσταση γεννά την κίνηση. H παράσταση θα δοθεί στο διάστημα 4-10 Aπριλίου στο Θέατρο της Άνοιξης στο Mεταξουργείο. Xορεύουν οι Oυλφ Λούντστρομ, Φανή Mιχαηλίδου, Eλένη Tζάρου, Γιάννης Nτανάκος και Mάριος Aναγνωστάκης.\n"Tα Πέντε Δάχτυλα και το Φεγγάρι" είναι ο τίτλος της νέας παράστασης που παρουσιάζει η ομάδα Θεάτρου Κούκλας Πράσσειν Άλογα, καλλιτεχνική διευθύντρια της οποίας είναι η υπότροφος Εμμανουέλλα Καποκάκη. Η πρεμιέρα έγινε στις 7 Ιανουαρίου στο Θέατρο Πολύτεχνο και οι παραστάσεις θα συνεχιστούν κάθε Κυριακή έως την 1η Απριλίου. Το έργο είναι μια διασκευή από το ομώνυμο παραμύθι του Τούρκου συγγραφέα Κεμάλ Κουρτ, η σκηνοθεσία είναι της Εμμανουέλλας Καποκάκη και η μουσική του επίσης υποτρόφου Νίκου Κυπουργού. Πρόκειται για ένα θέαμα μαγικό, έντονα χιουμοριστικό, ένα παραμύθι που απευθύνεται σε όλες τις ηλικίες, με γρήγορους ρυθμούς και τη μουσική να παίζει πρωταγωνιστικό ρόλο. Στην παράσταση χρησιμοποιούνται κούκλες, γίνεται χρήση παιχνιδιών και άλλων κατασκευών και τους ρόλους ερμηνεύουν δύο ηθοποιοί (Εμμανουέλλα Καποκάκη, Αγγελική Τόμπρου), που εμφανίζονται στη σκηνή παίζοντας μαζί με τις κούκλες. Το σύγχρονο και πρωτότυπο αυτό παραμύθι, προσωποποιώντας τα πέντε δάχτυλα του ανθρώπινου χεριού, έρχεται να υμνήσει τις δυνατότητες της συνεργασίας, δείχνοντας ότι οι άνθρωποι μπορούν να κατορθώσουν τα πάντα, εάν είναι πραγματικά ενωμένοι. Για το 2001 η ομάδα Πράσσειν Άλογα έχει προσκληθεί από τα Διεθνή Φεστιβάλ Kουκλοθέατρου της Παλαιστίνης, της Mολδαβίας και της Oυγγαρίας.


H Britney δίκασε: «Αλίμονο στην οικογένειά μου, αν δώσω συνέντευξη» | Jenny.gr\nH Britney είναι ελεύθερη και, επιτέλους, μιλάει.\nBritney vs. Spears: 5 ανατριχιαστικές αποκαλύψεις που κάνει το ντοκιμαντέρ\nΣε ανάρτησή της στο Instagram, η σταρ δήλωσε ότι έχει πολλές ιστορίες να πει για τους συγγενείς της. Πέρασε 13 μαρτυρικά χρόνια εξαιτίας τους, είχε χάσει τις ελευθερίες της – για να δει τα παιδιά της, έπρεπε να κλείσει ραντεβού. Για να φάει ένα burger, έπρεπε να έχει ειδοποιήσει τον πατέρα της ώρες νωρίτερα, προκειμένου να της δώσει άδεια.\n«Αλίμονο στην οικογένειά μου, αν δώσω συνέντευξη», έγραψε, αν και μάλλον δεν είναι στις προτεραιότητές της.\n«Στο μεταξύ, μένω έξω από αυτό. Είναι το μόνο που ξέρω να κάνω όλη μου τη ζωή, για αυτό με μπερδεύει η κατάσταση», πρόσθεσε.\nΗ καριέρα της Britney ξεκίνησε το 1993, όταν ήταν μόλις 11 ετών. Από τότε, τη ζωή της όριζε η οικογένειά της. Δεκαπέντε χρόνια μετά, είχε και χαρτί δικαστηρίου που της έδινε αυτό το δικαίωμα.\nΜιλώντας στο δικαστήριο τον Ιούνιο, η τραγουδίστρια μίλησε γεμάτη θυμό για τους συγγενείς της που «δεν έκαναν απολύτως τίποτα» για να τη βοηθήσουν, όταν ο πατέρας της την έκλεισε σε ψυχιατρικό ίδρυμα παρά τη θέλησή της, την ανάγκασε να παίρνει λίθιο, να βάλει σπιράλ.\nΗ μητέρα της εξέφρασε τη χαρά της, όταν το δικαστήριο αποφάσισε να την αφήσει ελεύθερη. Μέχρι να ξεσπάσει το κίνημα #FreeBritney, όμως, παρέμενε σιωπηλή.\nΟ αδελφός της, Bryan, τον περσινό Ιούνιο αποκάλεσε την κηδεμονία «εξαιρετική» για την οικογένεια του.\nΗ αδελφή της, Jamie Lynn, επιμένει πως στήριζε την Britney. Μάλλον, όμως, είναι ψέματα για να έχει την εύνοια των media.\nΌσο για τον πατέρα της; Φυσικά και ήθελε να παραμείνει κηδεμόνας της – αποκαλούσε συνομωσιολόγους εκείνους που έβλεπαν ότι κάτι δεν πήγαινε καλά. Καταχράστηκε την περιουσία της, την εκμεταλλευόταν με κάθε τρόπο.\n«Θα είμαι ειλικρινής και θα πω ότι περίμενα τόσον καιρό να ελευθερωθώ από αυτήν την κατάσταση… Και τώρα που έγινε, φοβάμαι να κάνω οτιδήποτε γιατί φοβάμαι ότι θα κάνω λάθος», έγραψε εκείνη.


ΑΠΟΨΗ 11 DEC 2019 / Δημήτρης Δημητρακόπουλος\nΑπό το «House of Cards» μέχρι τον «Ιρλανδό», το Flix εξερευνά διεξοδικά όλες τις εξελίξεις της δεκαετίας που όρισαν τη θέση της επίμαχης ψηφιακής πλατφόρμας στην πρώτη γραμμή των νέων κινηματογραφικών εξελίξεων. Just… chill!\nΑνάλογα με το ποια πλευρά θα πιστέψει κανείς, το Netflix δημιούργησε έναν καινούριο γενναίο κόσμο ή απλά άνοιξε τις πύλες της κόλασης καταστρέφοντας το σινεμά.\nΩστόσο μακριά από τις ακραίες απόψεις, τα πολλαπλά σκάνδαλα, τις μάχες με το κινηματογραφικό status quo και την σχέση αγάπης-μίσους με τα κινηματογραφικά φεστιβάλ, η αλήθεια παραμένει ότι ο κολοσσιαίος πλέον streaming γίγαντας όχι απλά άλλαξε το τοπίο του πώς αντιλαμβανόμαστε την μικρή και την μεγάλη οθόνη αλλά επαναπροσδιόρισε την ίδια την έννοια του οικιακού entertainment, αναταράζοντας ή/και διευρύνοντας τους ορίζοντές του. Το Netflix δεν είναι απλά ένα όνομα, έγινε πλέον ένας καινούριος, απόλυτα δόκιμος όρος της διασκέδασης.\nΚαι αν η ίδια η εταιρεία μετρά περισσότερα από 20 χρόνια στον ευρύτερο χώρο του entertainment, η τελευταία δεκαετία ήταν εκείνη που ανέτρεψε τα δεδομένα εγκαινιάζοντας μια νέα εποχή στο streaming και την «ενοικίαση» ταινιών, προκαλώντας συζητήσεις, ενστάσεις, αφορισμούς και δηλώσεις καταδικασμού και υποστήριξης, επιβεβαιώνοντας την ισχύ αλλά τη δύναμη των επιπτώσεων κάθε στρατηγικής της επιλογής.\nΑπό το «House of Cards» μέχρι τον «Ιρλανδό» και από τα πρώτα Emmys μέχρι τα Οσκαρ του «Roma», θα μπορούσε κανείς να πει ότι η δεκαετία του 2010 για το Netflix ήταν ένα αδιαφιλονίκητο success story. Είναι όμως όντως έτσι;\nΤο 1997, οι Ριντ Χάστινγκς και Μαρκ Ράντολφ ιδρύουν το Netflix με στόχο την προσφορά ενοικιάσεων ταινιών online. Αυτή η ιδέα μετουσιώνεται σε πράξη ουσιαστικά ένα χρόνο μετά, όταν το Netlix ξεκινά τη λειτουργία του προσφέροντας τη δυνατότητα ενοικίασης DVD μέσα από την σελίδα του. Η ιδέα είναι ουσιαστικά απλή: μέσα από τον κατάλογο προσφερόμενων ταινιών, ο κάθε χρήστης επιλέγει ποια ταινία θέλει να δει και το Netflix του την αποστέλλει ταχυδρομικά. Αφότου ο θεατής δει την ταινία όσες φορές θέλει, την ταχυδρομεί πίσω στο Netflix. Τόσο απλό.\nΤο 1999 το Netflix εισάγει την έννοια της συνδρομής. Με βάση έναν μικρό μηνιαίο κόστος, ο κάθε συνδρομητής μπορεί να νοικιάσει όσες ταινίες επιθυμεί κατά τη διάρκεια του μήνα. Σε συνδυασμό μάλιστα με το προσωποποιημένο σύστημα επιλογής που εισάγει στην πλατφόρμα του 2000, το Netflix δημιουργεί ουσιαστικά τις βάσεις για τον πολυσυζητημένο αλγόριθμο που μέχρι σήμερα θέτει σε προτεραιότητα ή «θάβει» προτάσεις ανάλογα με τις (προ)επιλογές κάθε χρήστη. Με αυτό το μοντέλο, η πλατφόρμα προχωρά ανεβάζει σταθερά τους συνδρομητές της τα επόμενα χρόνια ξεπερνώντας μέχρι το 2005 τους τέσσερα εκατομμύρια συνδρομητές.\nΟ Ριντ Χάστινγκς του Netflix\nΣε αυτό το χρονικό σημείο μάλιστα δημιουργεί και το πρώτο μεγάλο controversy της ιστορίας του. Το Netflix κατηγορείται ότι εκτελεί πιο γρήγορα τις παραγγελίες των πιο αραιών πελατών του σε σχέση με αυτές των πιο τακτικών χρηστών, με στόχο την εξισορρόπηση των κοστών λειτουργίας του. Για αυτό και το 2007, η εταιρία αλλάζει για πρώτη φορά στην πορεία της τόσο έντονα τα δεδομένα εισάγοντας την έννοια του streaming, την δυνατότητα δηλαδή των συνδρομητών του να παρακολουθήσουν το υλικό του στους υπολογιστές τους. Μέχρι το 2010 μάλιστα, το Netflix γίνεται συμβατό με πλήθος ηλεκτρονικών συσκευών (xbox 360, PS3, Apple iPads και iPhones, Nintendo Wii και φυσικά τηλεοράσεις με σύνδεση στο internet) με στόχο την διεύρυνση με κάθε τρόπο της δυνατότητας streaming σε κάθε αμερικανικό (έως τότε) σπίτι.\nΑυτό ήδη αρχίζει να αλλάζει το 2010, χρονιά κατά την οποία το Netflix γίνεται διαθέσιμο στον Καναδά. Ακολουθούν το 2011, οι χώρες της Λατινικής Αμερικής και της Καραϊβικής. Το 2012, η πλατφόρμα γίνεται διαθέσιμη για πρώτη φορά στην Ευρώπη, στο Ηνωμένο Βασίλειο, την Ιρλανδία και τις σκανδιναβικές χώρες. Δύο χρόνια μετά, έξι ακόμα ευρωπαϊκές χώρες (Αυστρία, Βέλγιο, Γαλλία, Γερμανία, Λουξεμβούργο, Ελβετία) αποκτούν επίσημη πρόσβαση στον κατάλογό του. Το 2015, το Netflix συνεχίζει την ευρωπαϊκή του εξάπλωση ενώ εισάγεται και στις αγορές της Αυστραλίας, της Νέας Ζηλανδίας και της Ιαπωνίας. Το 2016, γίνεται και η ολοκληρωτική, παγκόσμια διάθεσή του, χρονιά στην οποία το Netflix έγινε διαθέσιμο και στην Ελλάδα, αν και με περιορισμένο αρχικά κατάλογο (κυρίως λόγω υπαρχουσών συμφωνιών με άλλα δίκτυα) και χωρίς την ύπαρξη ελληνικών υποτίτλων στην πλειοψηφία του περιεχομένου του, γεγονός που άλλαξε τον Δεκέμβρη του 2017.\nNetflix και Πρωτότυπο Υλικό: Η Αβάσταχτη Ελαφρότητα του Binge-Watching\nΗ σειρά που έμελλε να αλλάξει τον τρόπο που μέχρι τότε αντιλαμβανόμασταν το τηλεοπτικό entertainment ήταν το «House of Cards», το οποίο εμφανίστηκε την πρώτη του Φλεβάρη του 2013 στο Netflix και ήταν το πρώτο δείγμα πρωτότυπου περιεχομένου για την πλατφόρμα που μέχρι τότε εξακολουθούσε να δρούσε υπό την ιδέα ενός online video-club, χωρίς φυσικά τα ταχυδρομικά πέρα-δώθε του υλικού του. Ειρωνικά, βέβαια, η νοοτροπία ενός video-club όχι μόνο συνέχιζε να βρίσκεται κάτω από την επιφάνεια αλλά και καθόρισε τον τρόπο με τον οποίο το Netflix θα άλλαζε τα μέχρι τότε τηλεοπτικά δεδομένα.\nΤο «House of Cards» έγινε διαθέσιμο στο Netflix στην ολότητά του, με τα 13 επεισόδια του πρώτου κύκλου να ανεβαίνουν ταυτόχρονα στην πλατφόρμα. Πλέον κανείς δε χρειαζόταν να περιμένει την επόμενη εβδομάδα για το επόμενο επεισόδιο, μπορούσε απλά να το παρακολουθήσει δευτερόλεπτα μετά το τέλος του προηγούμενου. Όπως θα κατανάλωνε κανείς παλιές σειρές νοικιάζοντας τα DVD Sets από το video club της γειτονιάς του και καταβροχθίζοντας μανικά το κάθε επεισόδιο, έτσι και τώρα θα μπορούσε να απολαύσει την ολοκαίνουρια δελεαστική σειρά που του είχε προσφερθεί στην κεντρική σελίδα του site.\nΟ όρος του «binge-watching», της μαραθώνιας δηλαδή κατανάλωσης τηλεοπτικού υλικού, επεισόδιο μετά το επεισόδιο, έγινε η σημαία του «Netflix and Chill» και ο αναμφισβήτητος κράχτης του μπροστά στις αλλαγές της νέας εποχής. Αυτό, δε σήμαινε μόνο αλλαγή των συνηθειών του καταναλωτικού κοινού αλλά και μια εντελώς καινούρια θεώρηση του σειριακού storytelling. Πλέον δεν υπήρχαν οι διαφημίσεις, δεν υπήρχε ο περιορισμός της διάρκειας, δεν υπήρχε καν η ανάγκη να κάνει κάποιος τον θεατή να κολλήσει στην οθόνη για να επανέλθει δριμύτερος την επόμενη εβδομάδα.\nΟυσιαστικά, κάθε σειρά θα μπορούσε να αντιμετωπιστεί ως μια πολύ (πάρα πολύ) μεγάλου μήκους ταινία, όπου κάθε αυξομείωση στο ρυθμό, την αφήγηση και τη δράση ήταν αποκλειστικά επιλογές της δημιουργικής διαδικασίας. Οι σεζόν μπορούσαν να έχουν διαφορετικό αριθμό επεισοδίων, η διάρκεια κάθε επεισοδίου μπορούσε να διαφέρει από το ένα στο άλλο και κάθε μα κάθε αφηγηματική επιλογή ήταν ελεύθερη του κινδύνου δυσαρέστησης του θεατή. Το όραμα του κάθε καλλιτέχνη θεωρητικά ήταν πλέον αλώβητο από τις επιταγές της διαφημιστικής πίτας και ο θεατής μπορούσε ανενόχλητος να το καταναλώσει αυτόματα στην ολότητά του.\nΑυτό σε συνδυασμό με το εύρος που κάλυπτε κάθε νέα σειρά του Netflix βοήθησε στην ακόμα πιο αλματώδη παγκόσμια διεύρυνση της πλατφόρμας. Το diversity του «Orange is the new black», η αποτελεσματική αγωνιώδης προσέγγιση του «Narcos», η ελευθερία του «Sense8», η νοσταλγία του «Stranger Things» και το old-school καλογυαλισμένο «The Crown» αποτέλεσαν πόλο έλξης για ένα όλο και αυξανόμενο παγκόσμιο κοινό, το οποίο γινόταν όλο και πιο εθισμένο στην λογική του binge-watching.\nΟι 31 υποψηφιότητες στα Emmy του 2013, της χρονιάς δηλαδή που το Netflix παρουσίασε και τα πρώτα δείγματα του πρωτότυπου περιεχομένου του, ήταν η καλλιτεχνική επιβεβαίωση που χρειαζόταν η πλατφόρμα για να προχωρήσει στα επόμενα, ακόμα πιο φιλόδοξα σχέδιά της. Η μικρή οθόνη φαινόταν να έχει ήδη κατακτηθεί, όμως η μάχη για την μεγάλη οθόνη είχε μόλις ξεκινήσει.\nΣε αναζήτηση κινηματογραφικού χώρου και ταυτότητας\nΤο 2015 κάνει πρεμιέρα στο Φεστιβάλ Κινηματογράφου της Βενετίας (για να ακολουθήσουν το Telluride και το Toronto), το «Beasts of No Nation» του Κάρι Φουκουνάγκα, η πρώτη ταινία με την στάμπα του Netflix original και το σημείο μηδέν της αέναης μάχης του Netflix με το υπάρχον κινηματογραφικό σύστημα. Η ταινία παίρνει πολύ καλές κριτικές, το Netflix φιλοδοξεί να σπρώξει την ταινία μέχρι τα Οσκαρ και τα πάντα μοιάζουν ευνοϊκά στο νέο βήμα του online κολοσσού. Μόνο που τα πράγματα δεν είναι ακριβώς έτσι.\nΟι Αμερικανοί αιθουσάρχες, ενάντιοι στην απόφαση του Netflix να προβάλει την ταινία ταυτόχρονα στις αίθουσες και την ψηφιακή του πλατφόρμα, αρνούνται να συμπεριλάβουν το φιλμ στις αίθουσές τους. Αυτό αναγκάζει το Netflix να αναζητήσει ανεξάρτητες αίθουσες ώστε να προβάλει το φιλμ του (και) στην μεγάλη οθόνη. Τα οικονομικά αποτελέσματα είναι καταστροφικά (σε τέτοιο σημείο που το Netflix σταμάτησε έκτοτε πεισματικά να δημοσιεύει τα οικονομικά στοιχεία των προβολών του) και το αποτέλεσμα της ταινίας στα Οσκαρ μηδαμινό, όμως αυτό δεν αποτρέπει τους υπεύθυνους της πλατφόρμας να συνεχίζουν να επενδύουν σε πρωτότυπο μη-σειριακό υλικό. Το «Crouching Tiger, Hidden Dragon: Sword of Destiny», sequel της ταινίας του Ανγκ Λι τα πηγαίνει συμπαθητικά στις αίθουσες της Κίνας όμως καλλιτεχνικά κατακεραυνώνεται, καταδικασμένο να αποτελεί για πάντα μια απλή προσθήκη στην ψηφιακή βιβλιοθήκη της πλατφόρμας.\nΟυσιαστικά, η πρώτη μεγάλη νίκη του Netflix στο χώρο του σινεμά έρχεται το Γενάρη του 2017, όταν το «I Don't Feel at Home in This World Anymore» του Μέικον Μπλερ κερδίζει το μεγάλο βραβείο στο Φεστιβάλ του Sundance. Και μάλιστα, αυτή δεν ήταν η μόνη παραγωγή του Netflix που βρέθηκε σε κάποιο επιμέρους τμήμα του επίσημου προγράμματος, με το «The Discovery» να κερδίζει επίσης μερίδιο της προβολής πριν ξεκινήσει να προβάλλεται στο Netflix λίγες εβδομάδες μετά.\nΤο αν οι δύο ταινίες ήταν όντως καλές (που δεν ήταν) δεν είναι ακριβώς το θέμα. Αυτό που προκαλεί την συζήτηση είναι το γεγονός ότι στο μεγαλύτερο ανεξάρτητο φεστιβάλ του κόσμου, το Netflix έρχεται για να προσφέρει τη λύση σε ένα όλο και αυξανόμενο πλειστηριακό παζάρι που οδηγούσε τελευταία όλο και πιο συχνά σε ταμειακές φούσκες, προσφέροντας ένα εναλλακτικό μοντέλο διανομής σε νέους δημιουργούς που μπορεί μεν να αποχαιρετούν την προοπτική της προβολής της ταινίας του στη μεγάλη οθόνη αλλά εξασφαλίζουν δια βίου την προσβασιμότητα της ταινίας τους σε ένα απείρως μεγαλύτερο κοινό.\nΑξίζει δε να σημειωθεί ότι η Amazon (με το Amazon Prime να θεωρείται ως ο κύριος ανταγωνιστής μέχρι τότε του Netflix) είχε ήδη προχωρήσει στην παραγωγή ταινιών όπως τα «The Neon Demon», «Μια Πόλη Δίπλα στη Θάλασσα» και «Paterson», χωρίς όμως να έχει προκαλέσει την μήνη του κινηματογραφικού status quo καθώς φαινόταν πως ήθελε να σεβαστεί την παραδοσιακή διάκριση μεταξύ μικρής και μεγάλης οθόνης. Αυτό που προκαλούσε στη στάση του Netflix, μέσω των δηλώσεων του Τεντ Σαράντος, υπεύθυνου περιεχομένου της εταιρίας, ήταν η απόφαση να διανέμουν την κάθε ταινία ταυτόχρονα σε κινηματογράφους και πλατφόρμα. Αυτός ήταν και ο λόγος που το Netflix έβρισκε ανέκαθεν απέναντί του τους αιθουσάρχες και καμία πλευρά δε φαινόταν πρόθυμη να υποχωρήσει.\nΩστόσο μέσω των φεστιβάλ, το Netflix έδειχνε πως ίσως μπορούσε να ξεπεράσει αυτό τον σκόπελο. Το ίδιο ακόμα δεν είχε επιδείξει μια σαφή καλλιτεχνική ταυτότητα (και η αλήθεια είναι ότι οι original παραγωγές που εμφανιζόταν εξαρχής στην πλατφόρμα ήταν από κακές έως αδιάφορες), όμως συνεχώς υπήρχαν νέες ανακοινώσεις για επερχόμενα project που τραβούσαν την προσοχή κυρίως λόγω των συντελεστών τους.\nΜε την σχέση του με το φεστιβάλ Βενετίας να έχει ήδη επισημοποιηθεί και το Sundance να του έχει μόλις προσφέρει το πρώτο κινηματογραφικό του βραβείο, η ανακοίνωση ότι δύο ταινίες του επίσημου διαγωνιστικού προγράμματος του προσεχούς φεστιβάλ Καννών, το «Okja» του Μπονγκ Τζουν-χο και το «The Meyerowitz Stories (New and Selected)» του Νόα Μπόμπακ, θα ήταν παραγωγές Netflix, ίσως μαρτυρούσε ότι ακόμα και η πιο αυστηρή, Γαλλική κινηματογραφική πραγματικότητα να ήταν έτοιμη για αλλαγή. Με την στάμπα του Φεστιβάλ Καννών στο ενεργητικό του, ίσως η αποδοχή του Netflix από το πιο παραδοσιακό κομμάτι της κινηματογραφικής βιομηχανίας να γινόταν πολύ πιο εύκολη. Το Netflix όμως λογάριασε χωρίς τον ξενοδόχο.\nNetflix εναντίον Φεστιβάλ Καννών: Πόσο μετράει τελικά το μέγεθος της οθόνης;\nΣτην καθιερωμένη συνέντευξη της Κριτικής Επιτροπής τις πρώτες ημέρες του Φεστιβάλ των Καννών του 2017, ο πρόεδρος Πέδρο Αλμοδόβαρ δήλωσε: «Οι ψηφιακές πλατφόρμες είναι ένας νέος τρόπος να προσφέρονται λέξεις και εικόνες που, αυτές οι ίδιες, μάς εμπλουτίζουν. Αλλά αυτές οι πλατφόρμες δεν θα πρέπει ν' αντικαταστήσουν τις υπάρχουσες φόρμες, όπως είναι οι κινηματογραφικές αίθουσες. Σε καμία περίπτωση δεν θα πρέπει ν' αλλάξουν την προσφορά προς τους θεατές. Η μοναδική λύση, νομίζω, είναι οι νέες πλατφόρμες να δεχτούν και να υπακούσουν τους υπάρχοντες κανόνες που ήδη υιοθετούν και σέβονται τα υπόλοιπα δίκτυα.»\nΑυτό όμως αποκάλυψε ένα ακόμα μεγαλύτερο πρόβλημα. Αν και το Netflix βρέθηκε να δηλώνει ότι εξετάζει την πιθανότητα να προβάλλει τόσο το «Okja» όσο και το «The Meyerowitz Stories (New and Selected)» στις αίθουσες της Γαλλίας για περιορισμένο χρονικό διάστημα, αυτό αποδείχθηκε απλά αδύνατον να συμβεί αφού ο γαλλικός νόμος ορίζει ότι ανάμεσα στο ντεμπούτο μιας ταινίας στις αίθουσες και στην online προβολή της θα πρέπει να μεσολαβούν τριανταέξι (!) μήνες. Το ότι είναι ένας απαρχαιωμένος κανόνας που δε φαίνεται να συμβαδίζει με τις νέες τεχνολογικές εξελίξεις δεν είχε σημασία μπροστά στα συμφέροντα των Γάλλων αιθουσαρχών που τελικά ώθησαν το φεστιβάλ των Καννών να δηλώσει ρητά ότι δεν πρόκειται να συμπεριλάβει ξανά στο διαγωνιστικό του ταινία που δεν έχει ήδη εξασφαλίσει γαλλική διανομή (την ίδια στιγμή που ειρωνικά συμπεριέλαβε την προβολή επεισοδίων του τηλεοπτικού αλλά ουσιαστικού κινηματογραφικού «Twin Peaks»).\nΛίγους μήνες αργότερα και έπειτα από συνεχείς απειλές ότι θα αποσύρει τις ταινίες του από το Διαγωνιστικό, ο πρόεδρος του Netflix Ριντ Χέιστινγκς παραδέχτηκε πως το Netflix «έκανε λάθη» όσο αφορά την διαμάχη τους με το Φεστιβάλ των Καννών, κάνοντας έτσι το πρώτο βήμα για την χαλάρωση της ήδη τεταμένης ατμόσφαιρας μεταξύ των δυο. «Μπλεχτήκαμε σε μια μεγαλύτερη διαμάχη με τις Κάννες από ότι πραγματικά είχαμε σκοπό. Αγαπάμε τις Κάννες. Εχουμε βρεθεί εκεί αρκετές φορές εκεί και φέτος έχουμε στείλει αγοραστές. Είναι αρκετά ειλικρινείς στο να ψάχνουν να βρουν ένα μοντέλο που να λειτουργεί και για τους δυο μας.» δήλωσε δείχνοντας πως οι σχέσεις ανάμεσα στις δύο πλευρές ίσως εμφάνιζαν περιθώρια βελτίωσης.\nΣε μια προηγούμενη δήλωσή του ωστόσο, ο επικεφαλής του Φεστιβάλ των Καννών Τιερί Φρεμό, είπε πως «η ιστορία του σινεμά και η ιστορία του ίντερνετ είναι δυο τελείως διαφορετικά πράγματα». Αποδεικνύοντας άλλωστε το ήδη έντονο «πολεμικό κλίμα», στην δημοσιογραφική προβολή του «Okja», είχαν ακουστεί πολλαπλά γιουχαΐσματα όταν το σήμα του Netflix εμφανίστηκε στην οθόνη (πρακτική που δεν έχει ακόμα κοπάσει ολοκληρωτικά κάθε φορά που το λιτό πλέον «N» του λογότυπου εμφανίζεται πριν την έναρξη της κάθε ταινίας). Το θέμα όμως δεν έχει να κάνει μόνο με δύο πλευρές που αγωνίζονται, σύμφωνα με την οπτική τους, να κατακτήσουν (ή να διατηρήσουν) αυτά που θεωρούν ότι δικαιούνται. Το τι σημαίνει σινεμά και το πώς αυτό εκλαμβάνεται από τους ίδιους τους υπεύθυνους της βιομηχανίας είναι το ουσιαστικό θέμα συζήτησης που θα έπρεπε να βρίσκεται υπό εξέταση.\nΑν το «σινεμά» έχει να κάνει αποκλειστικά με την μέθοδο προβολής και το μέγεθος της οθόνης, τότε θα πρέπει να εξεταστεί τι συμβαίνει με όλες εκείνες τις «κινηματογραφικές» ταινίες που δεν καταφέρνουν ποτέ να φτάσουν τελικά στο εμπορικό κύκλωμα διανομής, μην έχοντας ποτέ τη δυνατότητα να επικοινωνήσουν με το πιθανό κοινό τους. Αν επίσης το «σινεμά» έχει να κάνει με μεγάλες ιδέες και δημιουργούς που μεταφέρουν τη μαγεία τους μέσα από τη μεγάλη οθόνη, τότε πρέπει να εξεταστεί ο ρόλος των μεγάλων στούντιο που κλείνουν την πόρτα σε αυτούς τους δημιουργούς, ωθώντας τους στην αναζήτηση εναλλακτικών μεθόδων διανομής. Αν πάλι το «σινεμά» έχει να κάνει μόνο με συμφέροντα αιθουσαρχών και την εξασφάλιση της βιωσιμότητας μιας βιομηχανίας σε κρίση, τότε θα πρέπει να αναζητηθούν οι τρόποι ώστε η ανάγκη της επιβίωσης να μην ανακόπτει κανένα είδος κινηματογραφικού οράματος.\nΑποδεικνύοντας ότι το θέμα «Netflix εναντίον Μεγάλης Οθόνης» είναι ουσιαστικά παγκόσμιο, το «Okja» αντιμετώπισε πρόβλημα ακόμα και στη γενέτειρα του Μπονγκ Τζουν-χο, τη Νότια Κορέα, όπου οι μεγάλες αλυσίδες κινηματογραφικών αιθουσών αρνήθηκαν να προβάλουν το φιλμ. Ακόμη κι έτσι όμως και παρ’ ότι το φιλμ αναγκάστηκε να προβληθεί μόνο σε έναν μικρό αριθμό ανεξάρτητων αιθουσών, το «Okja» κατόρθωσε να έρθει τέταρτο στο box office της χώρας, παρ ότι όλοι όσοι το είδαν στο σινεμά, θα μπορούσαν κάλλιστα να το είχαν δει σπίτι, στην τηλεόρασή τους, αποδεικνύοντας ότι η σχέση μικρής και μεγάλης οθόνης είναι πολύ πιο σύνθετη από όσο θεωρούν ή και φοβούνται πολλοί.\nΟ ίδιος ο Μπονγκ Τζουν-χο άλλωστε, μετά την επιστροφή του στις Κάννες το 2019 και την σαρωτική επικράτηση των «Παράσιτων» ήταν σαφής. «Το Netflix ήταν η μόνη εταιρεία που είχε τα λεφτά να καλύψει το μπάτζετ και που από την αρχή μου έδωσε 100% director’s final cut στο συμβόλαιο. Έλεγαν, “νιώσε ελεύθερος να γυρίσεις τη σκηνή στο σφαγείο, ας γίνει και αιματοκύλισμα, ελεύθερα”.Είμαι ευγνώμων για το Netflix που μου επέτρεψε να το κάνω αυτό. Οσο για τη σύστημα διανομής τους και τη σχέση τους με τις αίθουσες, η προσέγγισή τους είναι πολύ άκαμπτη, οπότε επήλθε μια σύγκρουση και υπήρξε ένα όριο στο πόσο μπορούσα εγώ να κάνω τον ενδιάμεσο σε αυτό. Η Κορέα νομίζω έπαιξε η ταινία σε 100 σινεμά κι αυτό ήταν το μέγιστο που μας επέτρεψαν. Και σε άλλες χώρες, σε μεγάλες πόλεις, το δείξανε 1-2 σινεμά. Αυτό είναι ατυχές αλλά ήταν κάτι που μπορούσα να προβλέψω όταν αποφάσισα να δουλέψω με το Netflix. Ηταν απλώς κάτι που έπρεπε να αποδεχτώ.»\nΔιαβάστε ακόμη: Ο Μπονγκ Τζουν-χο μιλάει για το «Okja» και την έκπληξη του «Parasite»\nΤα άλλα κινηματογραφικά Φεστιβάλ βέβαια άρπαξαν την ευκαιρία να εμπλουτίσουν το πρόγραμμά τους με ταινίες που οι Κάννες θα απέρριπταν (ή έστω το Netflix θα απέσυρε) απλά και μόνο λόγω της σύνδεσής τους με την ψηφιακή πλατφόρμα. Το Φεστιβάλ Βενετίας εξάλλου ήδη από το «Beasts of No Nation» είχε εκφράσει την πρόθεση φιλοξενίας του και το Φεστιβάλ του Τορόντο ποτέ δε θα απέκλειε μια ταινία που θα είχε τα φόντα να στρέψει τα φλας στο κόκκινο χαλί της. Το ότι φυσικά ένα από τα επίμαχα project ήταν το «Roma» του Αλφόνσο Κουαρόν έκανε την απόφαση των έτερων μεγάλων φεστιβάλ πολύ πιο εύκολη, ακόμα και όταν οι αντιδράσεις κατά του Netflix άρχισαν να αποκτούν εκφραστές και στην Αμερική με εξέχοντα τον Στίβεν Σπίλμπεργκ που προσπάθησε αλλά απέτυχε να αλλάξει τους κανόνες της Ακαδημίας ώστε να αποκλείσει από τα Οσκαρ ταινίες που δεν έχουν μία κανονική διανομή και που συνεπώς «δεν απευθύνονται στο κοινό της μεγάλης οθόνης». Ταινίες όπως για παράδειγμα ο «Ιρλανδός» και το «Roma».\nΤο μεγάλο στοίχημα της νέας εποχής\nΟταν ο Αλφόνσο Κουαρόν κέρδισε στο 75ο Φεστιβάλ Βενετίας τον Χρυσό Λέοντα για το «Roma», κανείς πια δεν μπορούσε να αγνοήσει το γεγονός ότι το νέο κινηματογραφικό τοπίο είχε αλλάξει και ότι οι αλλαγές δεν ήταν πλέον αμελητέες.\nΑυτό για τους δημιουργούς σήμαινε ότι μόλις είχαν βρει έναν ισχυρό σύμμαχο χρηματοδότησης, εντελώς διαφορετικό από τα δύσκαμπτα παραδοσιακά στούντιο του παρελθόντος. Σκηνοθέτες όπως ο Στίβεν Σόντερμπεργκ («High Flying Bird», «Το Ξέπλυμα») είχαν τη δυνατότητα να πειραματιστούν με την φόρμα τους χωρίς τις επιταγές κάποιου μεγάλου στούντιο από πάνω τους. Δημιουργοί όπως οι αδερφές Γουατσόφσκι μπορούσαν ελεύθερα να επιστρέψουν ξανά στο Sense8 σύμπαν τους για να συμπληρώσουν όποιο κομμάτι του σύμπαν τους επιθυμούσαν. Project που δεν είχαν πιθανότητα επιβίωσης μπορούσαν ξανά να δουν το φως της δημοσιότητας. Πολύπλοκες θεματικές που παραδοσιακά απείχαν από τα στενά όρια της τηλεόρασης βρήκαν θέση σε ένα καινούριο, γόνιμο μέρος. Και ταινίες από γυναίκες δημιουργούς ή ομάδες μειωμένης εκπροσώπησης μπορούν πολύ πιο εύκολα να βρουν το δρόμο τους προς το μεγαλύτερο δυνατό κοινό. «Το ότι περισσότερες εταιρίες χρηματοδοτούν και στηρίζουν ταινίες έξω από το maistream σύστημα είναι πάρα πολύ σημαντικό. Μάς κρατάνε ζωντανούς. Ολοι οι καλοί χωράνε...» είχαν δηλώσει οι αδερφοί Κοέν επίσης από την Βενετία κατά την παρουσίαση του «The Ballad of Buster Scruggs», ενός project που ξεκίνησε ως μίνι σειρά για να μετατραπεί στην πορεία και χωρίς στουντιακούς περιορισμούς σε ταινία ανθολογίας.\nΑυτό ταυτόχρονα βέβαια σήμαινε ότι και το Netflix μπήκε δυναμικά στο παιχνίδι των φεστιβάλ και των Οσκαρ, ένα στόχο που είχε – όχι και τόσο ανομολόγητα – από την αρχή. Το στοίχημα του «Roma» απέδωσε και πολύ πιθανόν και το φετινό στοίχημα του «Ιρλανδού» να έχει την ίδια ευτυχή κατάληξη, όλα σημεία μιας νέας εποχής που καλείται να απορροφήσει τις αλλαγές ίσως πιο γρήγορα από όσο της επιτρέπουν οι δομές της.\nΚαι υπάρχει και κάτι ακόμα, ίσως πιο σημαντικό. Η πρακτική του Netflix μπορεί να μειώνει τα περιθώρια κερδοφορίας των αιθουσαρχών αλλά προσφέρει και άμεση πρόσβαση σε περιεχόμενο που εύκολα θα μπορούσε να πειρατευτεί, προσφέροντας ένα ισχυρό μοντέλο φτηνού και νόμιμου streaming. Η εμπειρία της μεγάλης και της μικρής οθόνης άλλωστε είναι κάτι πολύ περισσότερο από την κατανάλωση μιας απλής ταινίας και αυτό απλά σημαίνει ότι οι κανόνες και οι λειτουργίες πρέπει να προσαρμοστούν από την αρχή στα νέα δεδομένα. Το σινεμά δεν καταστρέφεται, απλώς αλλάζει όπως άλλαζε σε όλη την διάρκεια της ύπαρξής του.\nΣύμφωνα με τον Εντουαρντ Νόρτον άλλωστε, μεγάλη οθόνη δεν σημαίνει απαραίτητα και άρτιες συνθήκες προβολής. «Οι αλυσίδες των multiplex σκοτώνουν την κινηματογραφική εμπειρία. Κανένας άλλος. Τελεία.» δήλωσε σε πρόσφατη συνέντευξή του και κάλεσε τους θεατές να κάνουν παράπονα στους ιδιοκτήτες αν η εμπειρία της προβολής είναι χαμηλής ποιότητας. «Γιατί στις περισσότερες περιπτώσεις, αυτό κάνουν - σκοτώνουν την ποιότητα».\nΦυσικά, υπάρχει και η άλλη όψη του νομίσματος. Ο όλο και μεγαλύτερος όγκος προσφερόμενου υλικού κάνει πολλές φορές σχεδόν αδύνατη την ανακάλυψη της εκάστοτε επιθυμητής ταινίας ή σειράς. Οι αλχημείες του αλγόριθμου και ο τρόπος που προτείνει ή αποκρύπτει προτάσεις παραμένει ένα από τα ισχυρότερα μειονεκτήματα του Netflix, στοιχείο που έρχεται σε ευθεία αντίθεση με τις προθέσεις του μέσου για μια πολύπλευρη, πλούσια παλέτα περιεχομένου. Επιπρόσθετα, η ανάγκη για όλο και μεγαλύτερο αριθμητικά περιεχόμενο κατεβάζει σταδιακά τον ποιοτικό πήχη, κάνοντας την ανακάλυψη υλικού που όντως αξίζει μια εξαιρετικά επίπονη διαδικασία. Για κάθε «Roma» υπάρχουν αναρίθμητα αμελητέα φιλμ αυτόματης παραγωγής και για κάθε «Ιρλανδό» υπάρχει το υπόλειμμα κάθε βιντεοκλαμπίστικης παρακαταθήκης.\nΑνάμεσα σε όλα αυτά, η ανακάλυψη ταινιών όπως το «Atlantique» της Μάτι Ντιόπ ή το «Shirkers: Η Χαμένη Ταινία» της Σάντι Ταν γίνεται ιδιαίτερα δύσκολη, όσο κι αν θεωρητικά απευθύνονται σε ένα παγκόσμιο κοινό που υπό άλλες συνθήκες δε θα μπορούσαν ποτέ να πλησιάσουν. Ομως η Αμερικανίδα παραγωγός Ντέμπρα Ζίμερμαν του Women Make Movies, του μη κερδοσκοπικού οργανισμού που, ήδη από το 1972, εργάζεται υποστηρικτικά ακριβώς για την επίτευξη της ισότητας των φύλων στη βιομηχανία του θεάματος, με αφορμή την επίσκεψή της στο 21ο Φεστιβάλ Ντοκιμαντέρ Θεσσαλονίκης, επισήμανε και μια εξίσου σημαντική παράμετρο. «Η σχέση μας με τις πλατφόρμες διανομής είναι κάπως σύνθετη, γιατί το streaming είναι για τους κινηματογραφικούς σκηνοθέτες, ό,τι υπήρξε το Spotify για τους μουσικούς. Το θετικό είναι ότι η δουλειά σου προσφέρεται σ’ ένα τεράστιο κοινό και το αρνητικό είναι ότι δεν βγάζεις χρήματα απ’ αυτό. Κι ένας από τους δικούς μας στόχους είναι να βοηθάμε γυναίκες επαγγελματίες να πληρώνονται σωστά για τη δουλειά τους.»\nΗ αυγή μιας νέας δεκαετίας\nΣτο τέλος λοιπόν μιας δεκαετίας και την αυγή μιας νέας, το Netflix εισέρχεται έτοιμο να διεκδικήσει όλο και μεγαλύτερο χώρο για τις ταινίες, τις πρακτικές και τις «πολεμικές» στρατηγικές του. Με τον «Ιρλανδό» του Σκορσέζε, την ταινία που απέρριψε η Paramount παρά το συγκλονιστικό δημιουργικό δυναμικό της, αλλά και την «Ιστορία Γάμου» του Νόα Μπόμπακ, μια από τις αναμφισβήτητα καλύτερες ταινίες της χρονιάς, να είναι έτοιμες να πρωταγωνιστήσουν στα προσεχή Οσκαρ, η ψηφιακή πλατφόρμα δείχνει να παίζει το παιχνίδι της πιο ισχυρά από ποτέ. Προχωρά ακόμα και στην αγορά και αποκατάσταση ιστορικών κινηματογράφων της Αμερικής, ένα ακόμα στοιχείο της αποφασιστικότητάς της και της πίστης της στο νέο κινηματογραφικό status quo.\nΑκόμα και στην Ελλάδα, η εταιρία άνοιξε τους δρόμους επικοινωνίας της με το σινεφιλικό κοινό από πέρυσι, όχι μόνο κυκλοφορώντας το «Roma» στις ελληνικές αίθουσες αλλά και εντάσσοντας την προβολή της ταινίας στο πλαίσιο του 59ου Φεστιβάλ Κινηματογράφου Θεσσαλονίκης. Φέτος, η κινηματογραφική διανομή ήταν ακόμη πιο πρόθυμη. Ο «Ιρλανδός» αλλά και η «Ιστορία Γάμου» προβλήθηκαν και στα multiplex, προσθέτοντας μια μικρή νίκη στον μακρύ ακόμα δρόμο του Netflix προς την κινηματογραφική αποδοχή.\nΤο πόσο οικονομικά προσοδοφόρο είναι όλο αυτό για το Netflix παραμένει ένα μυστήριο, καθώς η εταιρία αρνείται πεισματικά να δημοσιεύσει εισιτήρια ή χρηματοοικονομικά στοιχεία. Δεν είναι λίγοι αυτοί που μιλούν για οικονομική φούσκα και για μια επικείμενη τραγική κατάληξη. Το θέμα όμως δεν είναι η καταστροφή ή όχι του Netflix. Οι ανταγωνιστές του άλλωστε (το νεοσύστατο Disney+, το Apple TV+, το Amazon Prime, το Hulu) θα είναι πάντα έτοιμοι να απορροφήσουν το κομμάτι της πίτας που τους αναλογεί. Αυτό που έχει σημασία είναι η στοιχειοθέτηση της νέας δυναμικής και η ουσιαστική συζήτηση σχετικά με το τι είναι το 2020 το «σινεμά». Και η απάντηση σε αυτό το ερώτημα πρόκειται να καθορίσει το κινηματογραφικό πεδίο της νέας δεκαετίας, με ή χωρίς το Netflix.\nΕπόμενο άρθρο: Ο Μάρκος Γκαστίν μας οδηγεί «Μέχρι τη Θάλασσα» σε ένα φιλμ γεμάτο ελπίδα κι ανθρωπιά\nΠροηγούμενο άρθρο: «Δεν κάνω πια στρατηγική στην καριέρα μου.» Ο Φατίχ Ακίν συστήνει τον Γιόνας Ντάσλερ και μιλά για την ομορφιά του τρόμου\nNetflix: Δεν παίζετε τις ταινίες μας, θα αγοράσουμε κινηματογράφους!\nΓιατί το Netflix δεν αποκαλύπτει τα εισιτήρια των ταινιών και τα νούμερα θέασης των σειρών του;


Η διάσειση συνδέεται άμεσα με το Αλτσχάιμερ - Onmed.gr\nΗ σοβαρή διάσειση μπορεί να αποτελέσει παράγοντα κινδύνου για την εκδήλωση Αλτσχάιμερ στα επόμενα χρόνια της ζωής, δηλώνουν οι ερευνητές.\nΗ ερευνητική ομάδα από τη Mayo Clinic στο Ρότσεστερ της Μινεσότα πραγματοποίησε εγκεφαλική απεικόνιση σε 448 ηλικιωμένους που παρουσίαζαν απώλεια μνήμης και σε 141 υγιή άτομα. Ποσοστό 17% και στις δύο ομάδες είχε υποστεί τραυματισμό στο κεφάλι, με επακόλουθη απώλεια των αισθήσεων ή απώλεια μνήμης.\nΤα άτομα που δεν παρουσίαζαν προβλήματα με τη μνήμη τους δεν εμφάνισαν ανωμαλίες στις εγκεφαλικές απεικονίσεις. Αντιθέτως, οι υπόλοιποι ασθενείς φάνηκε πως έχουν πέντε φορές περισσότερες πιθανότητες να εκδηλώσουν Αλτσχάιμερ, λόγω της συσσώρευσης συγκεκριμένων πρωτεϊνών που σχετίζονται με τη νόσο.\nΗ νέα μελέτη δημοσιεύεται στο επιστημονικό περιοδικό Neurology. Οι ερευνητές υποστηρίζουν ότι οι σοβαροί τραυματισμοί στο κεφάλι οδηγούν στη μεγαλύτερη συσσώρευση βήτα αμυλοειδών στον εγκέφαλο, ωστόσο παραμένει άγνωστος ο μηχανισμός με τον οποίο επέρχεται αυτό το αποτέλεσμα.


ΟΡΘΟΔΟΞΗ ΠΟΡΕΙΑ ΚΑΙ ΖΩΗ: ΑΡΧΑΓΓΕΛΟΣ ΜΙΧΑΗΛ\nΕμφάνιση αναρτήσεων με ετικέτα ΑΡΧΑΓΓΕΛΟΣ ΜΙΧΑΗΛ. Εμφάνιση όλων των αναρτήσεων\nΜΕΓΑ ΤΑΞΙΑΡΧΑ ΚΑΙ ΠΛΩΤΑΡΧΑ ΜΙΧΑΗΛ!\nΑναρτήθηκε από ΓΡΗΓΟΡΙΟΣ ΘΕΟΛΟΓΟΣ στις 11/08/2019 08:30:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΑΓΓΕΛΟΙ, ΑΡΧΑΓΓΕΛΟΙ, ΑΡΧΑΓΓΕΛΟΣ ΜΙΧΑΗΛ, ΠΡΟΣΕΥΧΕΣ & ΥΜΝΟΙ, ΠΡΟΣΕΥΧΗ, ΤΑΞΙΑΡΧΕΣ\n6 ΣΕΠΤΕΜΒΡΙΟΥ: ΤΟ ΕΝ ΧΩΝΑΙΣ ΘΑΥΜΑ ΤΟΥ ΑΡΧΑΓΓΕΛΟΥ ΜΙΧΑΗΛ!\nΑναρτήθηκε από ΓΡΗΓΟΡΙΟΣ ΘΕΟΛΟΓΟΣ στις 9/06/2019 12:10:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΑΓΓΕΛΟΙ, ΑΡΧΑΓΓΕΛΟΙ, ΑΡΧΑΓΓΕΛΟΣ ΜΙΧΑΗΛ, ΘΑΥΜΑΤΑ, ΤΑΞΙΑΡΧΕΣ\nΗ ΠΑΡΑΚΛΗΣΗ ΜΙΧΑΗΛ ΤΑΞΙΑΡΧΗ ΜΑΝΤΑΜΑΔΟΥ\nΑναρτήθηκε από ΓΡΗΓΟΡΙΟΣ ΘΕΟΛΟΓΟΣ στις 11/25/2018 02:09:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΑΡΧΑΓΓΕΛΟΙ, ΑΡΧΑΓΓΕΛΟΙ ΜΙΧΑΗΛ ΚΑΙ ΓΑΒΡΙΗΛ, ΑΡΧΑΓΓΕΛΟΣ ΜΙΧΑΗΛ, ΒΙΝΤΕΟ, ΟΡΘΟΔΟΞΗ ΥΜΝΟΛΟΓΙΑ, ΤΑΞΙΑΡΧΕΣ\nΑναρτήθηκε από ΓΡΗΓΟΡΙΟΣ ΘΕΟΛΟΓΟΣ στις 11/08/2017 12:30:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΑΓΓΕΛΟΙ, ΑΡΧΑΓΓΕΛΟΣ ΜΙΧΑΗΛ, ΧΡΙΣΤΙΑΝΙΚΑ ΜΗΝΥΜΑΤΑ\nΑναρτήθηκε από ΓΡΗΓΟΡΙΟΣ ΘΕΟΛΟΓΟΣ στις 11/08/2017 12:26:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΟ ΑΡΧΩΝ ΜΙΧΑΗΛ- ΣΤΩΜΕΝ ΚΑΛΩΣ, ΣΤΩΜΕΝ ΜΕΤΑ ΦΟΒΟΥ ΘΕΟΥ!\nΑναρτήθηκε από ΓΡΗΓΟΡΙΟΣ ΘΕΟΛΟΓΟΣ στις 11/08/2017 12:05:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΑΓΓΕΛΟΙ, ΑΡΧΑΓΓΕΛΟΙ, ΑΡΧΑΓΓΕΛΟΣ ΜΙΧΑΗΛ, ΤΑΞΙΑΡΧΕΣ, ΧΡΙΣΤΙΑΝΙΚΑ ΜΗΝΥΜΑΤΑ\nΙΕΡΑ ΜΟΝΗ ΠΑΝΟΡΜΙΤΗ (ΠΡΟΣΚΥΝΗΣΗ ΕΙΚΟΝΑΣ)\nΑναρτήθηκε από ΓΡΗΓΟΡΙΟΣ ΘΕΟΛΟΓΟΣ στις 10/17/2017 11:40:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΑΡΧΑΓΓΕΛΟΙ, ΑΡΧΑΓΓΕΛΟΣ ΜΙΧΑΗΛ, ΒΙΝΤΕΟ, ΤΑΞΙΑΡΧΕΣ\nΟΠΟΥ ΕΠΙΣΚΙΑΖΕΙ Η ΧΑΡΗ ΣΟΥ ΑΡΧΑΓΓΕΛΕ!\nΑναρτήθηκε από ΓΡΗΓΟΡΙΟΣ ΘΕΟΛΟΓΟΣ στις 9/07/2017 11:53:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από ΓΡΗΓΟΡΙΟΣ ΘΕΟΛΟΓΟΣ στις 5/25/2017 11:55:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΑΓΓΕΛΟΙ, ΑΡΧΑΓΓΕΛΟΙ, ΑΡΧΑΓΓΕΛΟΣ ΜΙΧΑΗΛ\nΈχων σε προστάτην και βοηθόν,\nφύλακα και ρύστην, της ψυχής μου της ταπεινής\nΜιχαήλ πρωτάρχα και μέγα Ταξιάρχα\nεν ώρα του κινδύνου Συ μοι βοήθησον.\nΑναρτήθηκε από ΓΡΗΓΟΡΙΟΣ ΘΕΟΛΟΓΟΣ στις 4/08/2017 06:44:00 μ.μ. 1 σχόλιο: Σύνδεσμοι σε αυτήν την ανάρτηση\nΕτικέτες ΑΓΓΕΛΟΙ, ΑΡΧΑΓΓΕΛΟΙ, ΑΡΧΑΓΓΕΛΟΣ ΜΙΧΑΗΛ, ΠΡΟΣΕΥΧΕΣ & ΥΜΝΟΙ, ΠΡΟΣΕΥΧΗ, ΤΑΞΙΑΡΧΕΣ, ΧΡΙΣΤΙΑΝΙΚΑ ΜΗΝΥΜΑΤΑ\nΌλοι γνωρίζουμε για τα θαύματα του και όλοι νιώθουμε στο πετσί μας την ανατριχίλα, κάθε φορά που ακούμε ένα από αυτά.\nΑναρτήθηκε από ΓΡΗΓΟΡΙΟΣ ΘΕΟΛΟΓΟΣ στις 4/08/2017 06:40:00 μ.μ. 2 σχόλια: Σύνδεσμοι σε αυτήν την ανάρτηση\nΕτικέτες ΑΓΓΕΛΟΙ, ΑΡΧΑΓΓΕΛΟΙ, ΑΡΧΑΓΓΕΛΟΣ ΜΙΧΑΗΛ, ΘΑΥΜΑΣΤΑ ΓΕΓΟΝΟΤΑ, ΤΑΞΙΑΡΧΕΣ\nΑναρτήθηκε από ΓΡΗΓΟΡΙΟΣ ΘΕΟΛΟΓΟΣ στις 2/14/2017 07:55:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από ΓΡΗΓΟΡΙΟΣ ΘΕΟΛΟΓΟΣ στις 11/09/2016 02:08:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΑΓΓΕΛΟΙ, ΑΡΧΑΓΓΕΛΟΙ, ΑΡΧΑΓΓΕΛΟΣ ΜΙΧΑΗΛ, ΒΙΝΤΕΟ, ΘΑΥΜΑΣΤΑ ΓΕΓΟΝΟΤΑ, ΤΑΞΙΑΡΧΕΣ\nΑναρτήθηκε από ΓΡΗΓΟΡΙΟΣ ΘΕΟΛΟΓΟΣ στις 11/08/2016 02:13:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΑΓΓΕΛΟΙ, ΑΡΧΑΓΓΕΛΟΙ, ΑΡΧΑΓΓΕΛΟΙ ΜΙΧΑΗΛ ΚΑΙ ΓΑΒΡΙΗΛ, ΑΡΧΑΓΓΕΛΟΣ ΓΑΒΡΙΗΛ, ΑΡΧΑΓΓΕΛΟΣ ΜΙΧΑΗΛ, ΒΙΝΤΕΟ, ΤΑΞΙΑΡΧΕΣ\nΑναρτήθηκε από ΓΡΗΓΟΡΙΟΣ ΘΕΟΛΟΓΟΣ στις 11/08/2016 02:12:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΑΓΓΕΛΟΙ, ΑΡΧΑΓΓΕΛΟΙ, ΑΡΧΑΓΓΕΛΟΣ ΜΙΧΑΗΛ, ΒΙΝΤΕΟ, ΤΑΞΙΑΡΧΕΣ\nΑναρτήθηκε από ΓΡΗΓΟΡΙΟΣ ΘΕΟΛΟΓΟΣ στις 11/08/2016 02:10:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΑΓΓΕΛΟΙ, ΑΡΧΑΓΓΕΛΟΙ, ΑΡΧΑΓΓΕΛΟΣ ΜΙΧΑΗΛ, ΒΙΝΤΕΟ, ΘΑΥΜΑΤΑ, ΤΑΞΙΑΡΧΕΣ\nΑναρτήθηκε από ΓΡΗΓΟΡΙΟΣ ΘΕΟΛΟΓΟΣ στις 11/08/2016 01:51:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΑΓΓΕΛΟΙ, ΑΡΧΑΓΓΕΛΟΙ, ΑΡΧΑΓΓΕΛΟΣ ΓΑΒΡΙΗΛ, ΑΡΧΑΓΓΕΛΟΣ ΜΙΧΑΗΛ, ΧΡΙΣΤΙΑΝΙΚΑ ΜΗΝΥΜΑΤΑ\nΣύμφωνα με μαρτυρίες πιστών εικόνα του Αρχαγγέλου Μιχαήλ στο ναΰδριο που βρίσκεται επί της οδού Ηλία Βενέζη στη Ρόδο δάκρυσε με αποτέλεσμα να υπάρξει μεγάλη προσέλευση πιστών.\nΌταν άνοιξε η εκκλησία στις 8 το πρωί όπως γίνεται κάθε μέρα, διαπιστώθηκε ότι στην κεντρική εικόνα και από το μάτι του Αρχαγγέλου κυλούσε ένα δάκρυ που έφθανε μέχρι τη μέση της εικόνας.\nΑναρτήθηκε από ΓΡΗΓΟΡΙΟΣ ΘΕΟΛΟΓΟΣ στις 6/18/2016 02:19:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΑΓΓΕΛΟΙ, ΑΡΧΑΓΓΕΛΟΙ, ΑΡΧΑΓΓΕΛΟΣ ΜΙΧΑΗΛ, ΘΑΥΜΑΣΤΑ ΓΕΓΟΝΟΤΑ, ΘΑΥΜΑΤΑ, ΤΑΞΙΑΡΧΕΣ\nΚΟΡΥΦΑΙΟΣ ΕΠΙΣΤΗΜΟΝΑΣ ΟΜΟΛΟΓΕΙ: "ΜΕ ΧΕΙΡΟΥΡΓΗΣΕ Ο ΑΡΧΑΓΓΕΛΟΣ ΜΙΧΑΗΛ"\nΤο 1976 αποφοίτησε από τη Θεολογική Σχολή Αθηνών, και το 1978 χειροτονήθηκε κληρικός. Το 1992 αποφοίτησε από την Ιατρική Σχολή τού Πανεπιστημίου Αθηνών, και το 1992 εκλέγεται ενεργό μέλος τής Ακαδημίας Επιστημών Νέας Υόρκης. Μάλιστα είναι και ο πρώτος Ορθόδοξος κληρικός μέλος τής Ακαδημίας Επιστημών.\nΣτις 19.2.01 σε πανηγυρική εκδήλωση ενώπιόν του Αρχιεπισκόπου Αθηνών, εκπροσώπου τού Προέδρου τής Ελληνικής Δημοκρατίας και μελών τής Κυβέρνησης, τού απονεμήθηκε πλατινένιος κόττινος για τις υπηρεσίες του στον Οικουμενικό Ελληνισμό. Διηγείται ο ίδιος…\nΓνώριζα, ότι το ποσοστό κατάληξης (θανάτου μου) ήταν γύρω στο 95%. Και δεν είχα άδικο. Μάλιστα ήμουν και επιεικής στην κρίση μου, γιατί ή ιατρική ομάδα πού αποτελείτο από τον Ιωάννη Μπελένη διευθυντή τού Ευαγγελισμού, τον καθηγητή Χρυσόστομο Μελισσινό διευθυντή πνευμονολογικής κλινικής στο Νοσοκομείο Υγεία, και με την Ειρήνη Μπατάλη αναισθησιολόγο να φοβάται να μου δώσει νάρκωση για τον κίνδυνο ανακοπής τής καρδιάς λόγω βάρους μου, συζητούσαν δυνατά γιατί δεν πίστευαν ότι άκουγα τα λεγόμενά τους… Τούς άκουγα να μου δίνουν ζωή μόνο 2% !…\n“Θα κάνουμε ό,τι μπορούμε, έλεγαν, γιατί οι πιθανότητες ζωής είναι ελάχιστες, με ποσοστό κατάληξης 98%! Έτσι κι αλλιώς καταδικασμένος είναι…”\n”Ταξιάρχη μου, Αρχάγγελε Μιχαήλ, μη με αφήνεις, μη με εγκαταλείπεις. Εσένα μόνο έχω τώρα, σ’ εσένα εμπιστεύομαι την ζωή μου…”! Ένας μεταλλικός θόρυβος διέκοψε την νοερά προσευχή μου. Φοβήθηκα ότι με την κίνηση των χεριών μου έριξα κάποιο εργαλείο, και προσπάθησα να γυρίσω το κεφάλι μου προς την κατεύθυνση τού θορύβου.\nΟ Αρχάγγελος Μιχαήλ, ο Ταξιάρχης, με την πανοπλία του και το σπαθί στο δεξί χέρι του, στεκόταν πλάι μου, χαμογελαστός και ολοζώντανος ”Δανιήλ, είμαι εδώ, μου είπε. Δεν σε εγκατέλειψα. Σέ προστατεύω. Εγώ θα σε χειρουργήσω, και θα γίνεις καλά. Μη φοβάσαι!“\nΉταν τα λόγια του Αρχαγγέλου, και καθώς μου μιλούσε ακούμπησε το ξίφος στο στήθος μου!…\nΣε λίγο ήλθε o καθηγητής Μπελένης. ”Άς προσευχηθούμε μαζί πάτερ Δανιήλ, μού είπε, και με την βοήθεια τού Θεού όλα θα πάνε καλά“. Και πράγματι πήγανε!\nΉ εγχείρηση πέτυχε. Το χέρι τού γιατρού πού το οδηγούσε ό Αρχάγγελος, είμαι βέβαιος γι’ αυτό, μού ξανάδωσε πάλι την ζωή πού είχε αρχίσει να φεύγει από μέσα μου. Και σήμερα, όχι για πρώτη φορά, ήλθα και πάλι εδώ, στο πανελλήνιο προσκύνημα των Παμμεγίστων Ταξιαρχών στο Μανταμάδο τής Λέσβου, για να ευχαριστήσω τον Αρχάγγελο τού Θεού Μιχαήλ, για την σωτηρία μου…”\nΑπόσπασμα από το τριμηνιαίο δελτίο επικοινωνίας ” Ό Ταξιάρχης”, τού Ιερού προσκυνήματος Ταξιαρχών Μανταμάδου τής Λέσβου\nΑναρτήθηκε από ΓΡΗΓΟΡΙΟΣ ΘΕΟΛΟΓΟΣ στις 2/25/2016 02:40:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση